text:
Basangirangendo muteraniye hano,
Ndabaramukije ! Mukomere cyane !
Mwese, mwese !
Uyu munsi, twateraniye hano muli kongere isanzwe ya gatanu ya M.C.R. [= Abasangirangendo : Les Centristes Gitéristes-Kayibandistes]. Tubanze twibukiranye ibikorwa by’ingenzi bya vuba ahangaha, ubundi tuvuge umurongo w’ibyigwa.
A. Hali abantu bamaze iminsi bashaka kurema Rukomatanya nshya ya Opozisiyo. Byifashe bite ? M.C.R. [= Abasangirangendo : Les Centristes Gitéristes-Kayibandistes] yabyifashemo ite ?
Abo bantu bali bamaze igihe banshaka. Baciye ku Basangirangendo bo muli Canada. Mbatumaho ko igikwiye ali ukunyandikira kuli site web http://sciencespolitiquesrwandaises.fr/contact-2/ mu gika cya contacts.
Nyuma y’igihe kitali gito, baca ku bandi bo mu Bubiligi. Mbatumaho ko ntazaboneka mbere ya janvier 2017. Noneho kubera ko nali natumiwe mu bukwe bubili bukulikiranye mu Bubiligi kandi nkaba ntâli buhabure, nsanga navira Ruhande limwe. Hali ku wa 06/08/2016 no ku wa 20/08/2016. Noneho ba bantu mbemerera ko twabonana icyo gihe nyuma y’ubukwe ku wa 06/08/2016, aliko tukabonanira ahantu nizeye umutekano wanjye 100 %.
Ku wa 06/08/2016, nyuma y’ubukwe, intumwa yabo yangejejeho ubutumwa bwabo. Nyibwira ko ali ibibazo by’isobe kandi biremereye cyane ntabonera igisubizo mu minota ibili ! Tuvugana ko tuzongera guhura ku wa 20/08/2016. Byalimo urujijo rwinshi. Sinabonaga neza intego ye. Kandi yabikoraga ku bwende. Aliko nanjye nkagerageza kuvanamo urujjijo, mwereka amarembo ya M.C.R. [= Abasangirangendo : Les Centristes Gitéristes-Kayibandistes]. Nibwira ko ali umuyoboke w’imena uli mu nzira, hafi cyane.
Ku wa 20/08/2016, turongera turabonana, noneho mbere y’ubukwe. Rugikubita mubwira ko alimo abonana na M.C.R. [= Abasangirangendo : Les Centristes Gitéristes-Kayibandistes], atalimo abonana n’umushakashatsi Mwalimu Mureme Kubwimana.
- Dore ubutumwa bwabo, muli make :
Balifuza kurema Rukomatanya nshya ya opposition yahuliza hamwe abantu balimo bava mu ishyaka lya Faustin Twagiramungu Rukôkôs, mu lya Paul Rusesabagina, mu lya Thomas Nahimana no mu yandi, no mu yandi ; maze bagahulizwa hamwe na société civile, halimo cyane cyane CLIIR ya Joseph Matata ; bakongera bagahulizwa hamwe na CNRD-Ubwiyunge, ndetse ngo na M.C.R. [= Abasangirangendo : Les Centristes Gitéristes-Kayibandistes].
Imhamvu babyifuzamo cyane cyane M.C.R. [= Abasangirangendo : Les Centristes Gitéristes-Kayibandistes], ngo ni uko muli mouvements politiques zose bamenye z’Abanyarwanda, M.C.R. [= Abasangirangendo : Les Centristes Gitéristes-Kayibandistes] ali yo mouvement politique Rwêma muli Idéologie révolutionnaire, idapacapaca, ikora gihanga, ifite projet de société izwi mu rwego mhuzamahanga, ikagira Intekerezo y’urutare, ikagira Idéologie na Doctrine politique ziruta iz’abandi kure. Nahise mhaguruka, mukomanga ku rutugu, itase ye y’ikawa nyikubitisha iyanjye, ndamubwira nti : « Uvuze ukuli wa mugabo we. Kora aha ! ». Nali nishimye cyane, ngira ngo twungutse Umusangirangendo w’imena, nishimiye kumwakira muli M.C.R. [= Abasangirangendo : Les Centristes Gitéristes-Kayibandistes], nibwira ko noneho yasobanukiwe n’igikwiye aho gukomeza gushakisha saa sita saa munani ! Aliko nanagira ngo mpime ubushyuhe bwe kuko Umusangirangendo, umubwirwa n’uko ashyushye, amwênyura. Mbona we arakonjaraye ku bwende. Numva ndishishe. Byali nko gukora ku kintu kivuye muli friseur.
Ngo aliko, …… ngo aliko, nta ngabo mugira. Kandi ngo magingo aya, hali ukuli kugomba kuvugwa cyane n’ukundi kuli kutagomba kuvugwa, kugira ngo bidaca intege opposition. Muli make, ubukolonize bw’Abakiga b’Abanyakazu M.C.R. [= Abasangirangendo : Les Centristes Gitéristes-Kayibandistes] ivuga, bugomba gucecekwa. Ubwicanyi bw’Abanyakazu bugomba gucecekwa kugirango Abanyakazu batarakara. Iyicwa lya Grégoire Kayibanda Se-Bwigenge, iyicwa ly’aba-martyrs ba Démocratie na Republika, igilirwanabi lya Joseph Gitera Se-Republika, bigomba gucecekwa kugirango Abanyakazu batarakara kandi alibo bayoboye ingabo. Biliya byabaye i Bruxelles ku wa 15/08/2014 bya Convention ni ibintu bidindiza opposition. Rero, ukuli kugomba kuvugwa ni crimes za FPR-Inkotanyi na génocide yakozwe na FPR-Inkotanyi, gusa.
Nditonda ndamwitegereza neza mu ndorerwamo zanjye no mu buhanga bwa politologue bita « gushyira umukiliya ku munzani ». Nsanga afite un caractère passionné réfléchi, nsanga ali un agent double, un dissimulé, un interlocuteur de mauvaise foi, un individu rusé et très peu franc, un manipulateur, etc. Ntangira kwibaza icyatumye nta umyanya wanjye ubugira kabili, kose.
Arakomeza ati : « Gutyo, opposition yose nishyira hamwe, abanyepolitike, abasilikare na société civile, ni ho hazaboneka Idéologie Rwêma n’ingabo zishyigikiwe nyabyo byo guhangana na FPR-Inkotanyi ».
2. Dore imyumvire ya M.C.R. [= Abasangirangendo : Les Centristes Gitéristes-Kayibandistes], yaba iyo namubwiye, yaba iyo ntamubwiye, ngomba kuvuga.
Uko kuntu ubona ibintu, ni imibonere ya gipfayongo ya sosiyete nyarwanda.
Iyo Rukomatanya ni ikibyimba cya politique [= abcès politique] kitazatinda kumeneka. Ni ubushukanyi [= brouillage des conflits]. Muli 1973-1990, sosiyete nyarwanda yongeye gusaduka no kwiyasa kubera ububisha bw’Abanyakazu. Juvénal Habyalimana Rutemayeze wiyise « Ikinani cyananiye Abagome n’abagambanyi ku wa 05 nyakanga 1973, kikabashyira ngo aho bashakaga kugishyira », ni we Responsable. Ni ikinywamaraso. Ni ikimharagata, bure ! Itemayeze lye lyo kuwa 05 nyakanga 1973 ni lyo litugejeje aha hose ! Uko ni ukuli kw’Imana [= la vérité objective absolue].
Iyo Rukomatanya, ntaho yaba itaniye na CNARED y’Abarundi, na ADRN-Igihango ya Valens Kajeguhakwa, na CPC ya Faustin Twagiramungu Rukôkôs na Gaston Iyamuremye, n’ibindi, n’ibindi nk’ibyo.
Iyo sosiyete yasadutse, ikiyasa, haba hajemo « groupes sociaux » zitumvikana kubera ko imwe iba yalishe indi, ikayicalira. Ikindi kandi, iyo inkovu yacitse, irushya abavuzi. Ikiba gisigaye ni ugupigana. Icyo gihe, Science politique yigisha ko buli « groupe social » izi ubwenge, igomba kugira mouvement politique yayo bwite. « Groupe social » irusha izindi ubwenge niyo ifata Ubutegetsi. Abantu bashobora no kuba Nyamwinshi kandi ali abâsama. Bulya rero, ntibakababeshye, muli ilyo piganwa, nta « groupe social » ivuganira indi. Nta « groupe social » irwanilira indi. Buli « groupe social » ilivuganira. Buli « groupe social » ilirwanilira. Buli « groupe social » ilipiganira. Na Bulya, Ouganda, U-Burundi, FPR-Inkotanyi, n’ibindi bihugu by’inshuti z’Abahima-Tutsi, ntibarwaniliraga Abanyarwanda. Ntibarwaniliraga kwimika « Abahutu modérés » cyangwa gushyira Faustin Twagiramungu Rukôkôs ku buprezida bw’igihugu. Ngaha rero aho abantu b’ibicucu bishukira. Faustin Twagiramungu Rukôkôs nawe ali mubishe U-Rwanda.
Niba abantu bamaze imyaka 20 mu mashyamba ya RD-Congo, bihindukira ngo badushuke. Si Aba-Centristes Gitéristes-Kayibandistes bashaka gushyira ku butegetsi. Ni Akazu kabo bashaka gusubiza ku butegetsi. Ni aho hashingiye Habyalimanisme, Centrisme Gitériste-Kayibandiste, Traditionnalisme-progressisme, Paul-Kagamisme, n’ibindi. Rero, Abasangirangendo bishinze icyo kigare cya Rukomatanya y’Abahutu bazisanga barasubiye kuba ingaruzwamuheto z’Abakiga b’Abanyakazu.
Twumvikane ! Le Habyalimanisme ntibivuga abantu bakoranye na Juvénal Habyalimana Rutemayeze. U-Rwanda ntabwo rwali akalima ka Se Ntibazilikana ! Non ! Habyalimanisme bivuga ugusingiza Juvénal Habyalimana Rutemayeze. Bivuga Akazu ! Twebwe Abasangirangendo, umuntu tuzi ko ali ikinywamaraso, akaba yaratwiciye abantu, akabajugunya mu bisimu ku Gisenyi nk’umena ibishingwe, ntidushobora kwemera ko asingizwa mu Rwanda. Abanyakazu bazigumire mu Kazu kabo batureke. Ntitubakeneye. Ibyakozwe muli Convention i Bruxelles ku wa 15/08/2014 ni byo 100 %. Ntibigirwaho imhaka. Umunsi w’aba-martyrs ba Demokrasi na Republika washyizwe ku wa 15/12 buli mwaka ni ihame lidakûka. Ni ibyo, nta bindi !
Nta wishyira hamwe n’ibyo adashaka. Ni gute aba-GP ba Juvénal Habyalimana Rutemayeze, hejuru y’ukuntu bishe Agathe Uwilingiyimana, Boniface Ngulinzira, Landoald Ndasingwa, Frédéric Nzamurambaho, Félicien Ngango, Théoneste Gafaranga, Charles Kayiranga, Faustin Rucogoza, Augustin Maharangali, Narcisse Munyambaraga, Innocent Rwabuhene, Winifrida Kubwimana, André Kameya, Charles Mulindahabi, Venant Nshimiyimana, Justin Niyongira, Primien Nyemazi, Abdallah Munyemana, Antoine Twagirayezu, Athanasie Bucyanayandi, Paul Kamba, Alexis Ngabonziza, Onésime Rumenerangabo, Egide Bizimana, Augustin Kubwayo, Ignace Munyeshuli, Alexis Rutabana, Octavien Bishokaninkindi, Juvénal Ntaganzwa Nyiramasaka, Célestin Nsabimana, Alphonse Rutsindura, Damien Mbonyumuhungu, Pétronille Mbonyumuhungu, Ignace Ruhatana, Eugène Biroli, François Macumu, Eugène Rwamucyo Ruterabaduga, François Munyarukiko, Innocent Nsanzurwimo, Théoneste Karemera, Paul Gakuba, Callixte Kamugunga, Camille Mbonyubwabo, Boniface Gasangwa, Alexandre Kambanda, n’abandi, n’abandi ; ni gute Abasangirangendo bahindukira bakajya kubatera inkunga ya Idéologie, y’amafaranga n’ibikoresho, ngo bakunde basubire ku butegetsi ? Baragapfa batabusubiyeho !!
Mu by’ukuli rero, isesengura nakoze, nasanze CNRD-Ubwiyunge ya Wilson Irategeka na FDLR ali ibimane [= des vases communiquants]. Uwabyishinga yalya ishingwe. Yagwa mu ruzi arwita ikiziba. Icyo bapfa ni inyungu n’îrali by’abantu ku giti cyabo. Wilson Irategeka si mubi. Aliko, kugeza ubu, système ya CNRD-Ubwiyunge, ntaho itaniye n’iya FDLR. Ni urujya n’uruza. Ali MRND na CDR, ali MRND-CDR na FDU-Inkingi, ali FPR na RNC ishaje, ali FDLR na CNRD-Ubwiyunge, ni ili n’ili. Ibi bintu ntacyo bimaze. Ni Totalitarisme. Ntacyo bizagezaho Abanyarwanda. Ni ukujugunya ! Iyo abantu bafashe imbunda, bakarara rwa Ntambi, bulya, nibo baba birwanilira. Ntibakabeshye Abanyarwanda. Uwarwanilira Abanyarwanda ni nk’uwabona ko ibintu bikabije ; agakora coup d’État, yarangiza agahamagara LONI, igakoresha kandi igahagalikira amatora asesuye mu mucyo. Yo ubwayo ! Hakamenyekana neza icyo Majorité y’Abanyarwanda ishaka. Ubutegetsi bugasubizwa Abanyarwanda. Nguwo uwaba intwali idasanzwe yazahora isingizwa mu Rwanda. Wavuga gute se ko uvugira Abanyarwanda kandi warafashe ubutegetsi ku ngufu, warangiza ukajya wiba amajwi, ngo wilire U-Rwanda wenyine n’abo wishakira gusa nka Juvénal Habyalimana Rutemayeze na Paul Kagame Rwabujindili ?
Naho ubundi, rebellion y’intagondwa z’Abahutu yava muli RD-Congo, ikajya guteza akaduruvayo mu Rwanda, n’iyo itagilira nabi Abatutsi, -uretse ko nta wabihamya-, Abasangirangendo b’i Kigali i Kambere bambwiye ko FPR-Inkotanyi ubwayo iziyicira Abatutsi bahagije, balimo n’abasenyeri b’Abatutsi, -kugira ngo Vaticani nayo ibyamagane-, maze byose bikagerekwa ku ba-rebelles b’Abahutu bâteye. Amaruru akavuga cyane ku Isi hose kubera iyicwa ly’abasenyeri b’Abatutsi n’Itsembabatutsi lyasubiliye. Hanyuma hagakulikiraho ikumunzurwa litababalira n’iyonka ly’Abahutu bo mu Rwanda. Naho mu mahanga, Abahutu babashyigikiye bose bali i Burayi, Amerika n’ahandi hose, bagatoraguzwa uruhindu. N’utali genosideri, urwaho rwo kumuhindura jenosideri rukaba rurabonetse. Ibi bintu Inkotanyi zirabyifuza cyane ! Rwose, rébellion y’Abahutu iyobowe n’intagondwa z’Abakiga ni ikosa likomeye cyane lyo kwilindwa. Abahutu babitokombereramo, bakanabihomberamo burundu mu mateka y’U-Rwanda. Byakwitwa kabili, kabili !
« Antécédent ya génocide » ni mbi cyane. Ni ubusembwa budasubirwaho. Ijambo « rebelles Hutu » ni umutego wa kabutindi Abahutu bagomba kwilinda kwitega. Abahutu bazwi nabi cyane kuli iyi Isi. Bagomba rero kuyoborwa n’aba-politologues b’abahanga Gakeraheza, bashoboye kubamulikira, kandi bakilinda guhutera. Naho ubundi ntibazawuva. Biliya bya FDLR na CNRD-Ubwiyunge ni ukwilingira kwibeshya. Abanyakazu, ali bo, nibarekere aho kuvuruguta « opposition ». Nibave mu mateshwa y’Ubuhutu, bemere ko Abanyakazu n’Abasangirangendo ali « groupes sociaux » ebyili, zatandukanye burundu kubera ububisha bwa Juvénal Habyalimana Rutemayeze, kandi zifite Intekerezo zitandukanye cyane. Ubushukanyi [= brouillage des conflits], niburorere. Buli « groupe social » ifite uburenganzira bwo kwivuganira no kwipiganira. Abakiga b’Abanyakazu nta Banyarwanda bandi bigeze bavuganira. Niboye ! Barakomatanya se barakomatanya bande ? Akabuliye mu isiza ntikabonekera mu isakara.
Umunyarwanda utegereje kuzavuganirwa n’Umukiga w’Umunyakazu, uwo nguwo rwose, azategereza na Mutegereza izalinde iza !
M.C.R. [= Abasangirangendo : Les Centristes Gitéristes-Kayibandistes] tuli Abahutu, Abatwa n’Abatutsi bavangavanze. Nta ntambara y’Amôko dushaka mu Rwanda. Mu bashaka gushôza iyo ntambara y’amôko, Abasangirangendo ntibalimo. Amaherezo ya Paul Kagame Rwabujindili na FPR-Inkotanyi ye azabaho. Muhumure. Mwirambirwa ! Aliko ntashobora kuvanwaho n’amatôra. Gutyo rero, amashyaka ntacyo avuze. Zéro ! Uvuze Ishyaka aba avuze inzira y’amatôra. Uvuze mouvement politique, we, aba avuze inzira ya Revolution igamije guhilika « Igisuti ». Ni inzira ebyili zitandukanye cyane, abanyepolitike b’Abanyarwanda bamwe batumva. Baliganana gusa. Hagomba rero kuremwa mouvements politiques nka M.C.R. [= Abasangirangendo : Les Centristes Gitéristes-Kayibandistes]. Buli « groupe social » ikagira mouvement politique yayo, iyobowe na politologue gaheraheza wayo. FPR-Inkotanyi ni système auto-colonial. Bene iyo système ntivanwaho n’amatôra. Ivanwaho mu bundi bulyo bwa politique aliko butali ubw’amatôra ntibunabe kandi intambara y’amôko, kuko iyo bihindutse intambara y’amôko bisubira irudubi. Ngiyo imhamvu M.C.R. [= Abasangirangendo : Les Centristes Gitéristes-Kayibandistes] ishyigikiranye n’Abashyirahamwe ba Sûgu Kigeli V Ndahindurwa.
Umugabo arambaza, ati : « Sûgu bivuga iki ? ». Nti : « Sûgu ni Ikinyarwanda. Bivuga Umukuru wa sosiyete, ni ukuvuga le représentant légal cyangwa se le symbolisant de la société globale rwandaise, cyangwa le N° 1 de la République sociétale rwandaise ». Kuki Sûgu Kigeli V Ndahindurwa mumwibagirwa kandi na we ali imhunzi y’Umunyarwanda ? Umugabo alisetsa bulyalya. Ngo : « Ese ntarakwakîra ? ». Nti : « Oya ! Kuki ? ». Ibyo ali byo byose, Kigeli V Ndahindurwa ni élément ya société nyarwanda ikwiye kwitabwaho kandi y’ingirakamaro.
Naho ku byerekeye Société civile, M.C.R. [= Abasangirangendo : Les Centristes Gitéristes-Kayibandistes] ntibeshyabeshya. Ni mouvement politique. Ntishobora gukorana na Société civile. Buli wese afite uruhare rwe. Société civile, si société politique. Si sphère politique. Ni sphère populaire. Politique ikorwa na organisation politique. Ntikorwa na ONG. ONG si organisations politiques. ONG si organisations gouvernementales. Ikindi rero, tuliya twa associations twose [= CORWABEL, CLIIR, Jambo asbl, Ikondera Info, Amahoroiwacu2017, etc.], utwinshi ni utw’Abanyakazu. Ni bo bahunganye ibifaranga bibye muli BNR, OCIR-Thé, OCIR-Café, muli za ambassades, n’ahandi, n’ahandi henshi cyane. Kugira ngo bahishe ubunyakazu bwabo, bigize société civile. Ni couverture [= ikilingiti]. Joseph Matata uliya, ni agakingilizo. Coordonateur-adjoint we yitwa Marius Komeza. Ni Umunyakazu butwi ! N’abandi, n’abandi. Gufata abantu, ugashaka kubahuza n’abantu babahîga, byitwa ubugambanyi. Gushaka gukomatanya « groupes sociaux » zifitanye inzigo, iyo nzigo itabanje gucibwa n’urukiko rwa Mbûga, ni ubugome n’ubushinyaguzi ndengakamere. Ushobora kuba utabizi, aliko noneho bimenye, urorere. Uli igiki ku bulyo wabasha gukomatanya « groupes sociaux » zatandukanye nabi cyane, zikaba zitajya imbizi ? Ahubwo, imwe muli zombi ulimo urayigambanira. Mu by’ukuli, igambanirwa ni idafite ingabo.
Uko buli Munyarwanda azagenda asobanukirwa neza na « groupe social » ye, ni nako azajya agana muli mouvement politique ya « groupe social » ye kugirango arwanilire « groupe social » ye, aho kuba igikoresho cy’ababisha b’Abanyakazu cyangwa b’Abanyegisuti, ngo ni uko bamuha utuvungukira ! Ni gutyo tuliya dushyaka twose tuzayoyoka. Bene aliya mashyaka yitwa « Ishyaka lya Kanaka : le parti d’un Tel ». Si mouvement politique. Ce sont des nids de protestataires [= Ni ibyali by‘imyijujuto]. Ce ne sont pas des projets de société [= Nta mushinga wa sosiyete yigilira]. Ni ba Rusahulira-mu-nduru baba bashaka gusa kwishingikiliza imibabaro ya Rubanda, nta groupe social n’imwe bahagazeho [= récupérer les mécontentements et les frustrations sociales]. Ni yo mhamvu bisenyuka vuba. Biba byubakiye ku musenyi.
B. Umwanzuro wabaye uwuhe ?
Ni uko rero, ibibazo tumaze kubizunguruka vuba vuba, mu kwânzura, nabahaye amahitamo abili. Ngaya :
Icya mbere, mwebwe ubwanyu, mugende mukore iyo Rukomatanya yanyu. Nimara umwaka ikora neza, muzatwandikire mutubwire amakuru, natwe tuzige uko twatsura umubano namwe.
Icya kabili, niba rero, -koko wa mugani wanyu-, kubura M.C.R. [= Abasangirangendo : Les Centristes Gitéristes-Kayibandistes] muli mwe byaba ali igihômbo gikabije cyo mu rwego rwa idéologie na doctrine politique, noneho nimuze muyoboke M.C.R. [= Abasangirangendo : Les Centristes Gitéristes-Kayibandistes], mwemere ko ibereye Abanyarwanda, maze mube Abasangirangendo. Cyakora na none kuyoboka M.C.R. [= Abasangirangendo : Les Centristes Gitéristes-Kayibandistes] bikorerwa muli zone ubalizwamo, ntibikorerwa mu Buhuzabikorwa bukuru. Kandi bikorwa umuntu ku giti cye.
C. Amaherezo yabaye ayahe ?
Hashize iminsi ine, umugabo arantelefona, sinzi ibyo yashakaga kumbwira. Mubwira ko ndi muli rwinshi, ibyiza ali ukwandikirana messages muli É-mail. Aranga, ntiyigeze abikora. Ntajya akunda kwandikirana, sinzi imhamvu. Yanga inyandiko. Yikundira amagambo yo kuli telefone. Muli politique, ibyo bintu ni bibi cyane. Byitwa manipulation. Kuko umumanipulateri arabanza akamara iminsi myinshi atekereza cyane ku bintu bye. Wowe, yagirango muvugane, agashaka ko uhita usubiza ako kanya kuli telefone kandi akagufata amajwi utabizi.
Hashize icyumweru, wa mugabo arantelefona. Arambwira, ati : « Uzi n’ibindi, ya mahitamo abili waduhaye, reka tube tuyitondesheje. Ahubwo ibili byiza, noneho mfite proposition nshya yo kubaha. Comme ça, la balle est dans votre camp ». Nti : « Kagire inkuru ». Ati : « Namenye ko ku wa 10/09/2016 mufite 5ème congrès isanzwe. None ndashaka kuzayizamo, nanjye nkazaba mhali ». Nti : « Reka, reka, reka, …, ibyo ntibishoboka ! Aucune balle n’est dans notre camp. Ni mwe mwadushatse, si twe twabashatse. Ntitwali tunabazi ! M.C.R. [= Abasangirangendo : Les Centristes Gitéristes-Kayibandistes] ni mouvement politique. Congrès ifite amategeko ayigenga, kandi nta na limwe wujuje. Ibyo ntibishoboka ».
Kera kabaye, arongera arantelefona, ngo hali article iyi n’iyi wanditse, nshaka ko tujyaho imhaka za politique. Nti : « Jye nta mwanya mfite wo kujya imhaka za politique ku matelefone. Ahubwo ikibazo cyawe ndagiha Ubuhuzabikorwa bukuru butange umwanzuro. Tegereza !».
Ni gutyo, ku wa 28/08/2016, hanzuwe, mu bulyo bwa É-mail yamwohererejwe, ibi bikulikira: « Ibyo waje usaba byose urabyangiwe, uko byakabaye. Tugusabye kwubahiliza uburenganzira bwacu bwo kuguhakanira no kukumenyesha ko guhera ubu, utemerewe kwongera gutelefona Umuhuzabikorwa mukuru, umubwira bene ibyo ».
Kuva ubwo, ntiyongeye. Icyo naje kumenya, ni uko uwo mugabo « X » ali umusilikare w’umukomando wabyigiye cyane, wigeze kuba umu-GP wa Juvénal Habyalimana Rutemayeze. Mu ikubitiro, nali namushimye. Aliko kwali ukunjijisha. Icyanteye umunabi ni uko navumbuye ko ashaka kumhuza n’abantu bamhiga, nyamara ahubwo alibo bihîga. Ikindi, yarangiza agashaka kwitwara nk’umucengezi muli M.C.R. [= Abasangirangendo : Les Centristes Gitéristes-Kayibandistes]. Muli Science politique biliya yakoze byitwa « mission action » : natwe, biliya twakoze byitwa « parade ». Ahasigaye nagende amahoro, natwe dusigare ayandi. Uyu munsi kurusha mbere hose, politike y’U-Rwanda irashaka kuyoborwa n’aba-politologues. Halimo imitego, amayeli n’amatiku ahanitse y’abasilikare bali ku butegetsi n’ay’abasilikare batsinzwe bakabuvanwaho, bashaka kubusubiraho. Ntibashaka Démocratie. Ntacyo ibabwiye, na busa ! Ntibashaka gutegekwa n’amanyapolitike b’abasivile b’abalayiki: ahubwo nibo bashaka kubategeka.
Ikindi, na CNRD-Ubwiyunge ya Wilson Irategeka nayo, tuyisabye, mu bwubahane, kureka gukoresha izina lyacu « Abasangirangendo » kuko bishobora gutera urujijo mu bantu. Ntabwo tuli kumwe. Abantu bose babimenye. Kandi ilyo zina « Abasangirangendo » si ilya CNRD-Ubwiyunge. Ni ilya M.C.R. [= Abasangirangendo : Les Centristes Gitéristes-Kayibandistes] kuva ku wa 15/03/2014. Ni ijambo lyacuzwe na Mgr Alexis Kagame Se-Mateka ubwe, kandi dufitiye umurage. Bîtuvangira.
D. Umwanzuro
Murabona rero ko M.C.R. [= Abasangirangendo : Les Centristes Gitéristes-Kayibandistes] atali mouvement politique ibonetse yose. Ni yo mhamvu M.C.R. [= Abasangirangendo : Les Centristes Gitéristes-Kayibandistes] inenga cyane abatekamutwe.
Twebwe :
Tubarusha Urukâzîra-murage wa Gitera Se-Republika na Kayibanda Se-Bwigenge n’uwa Mgr Alexis Kagame Se-Mateka [= manifeste scientifique] !
Tubarusha Intekerezo [= Sociologie politique rwandaise approfondie]
Tubarusha Imhângâza-mihigo [= projet de société] !
Tubarusha Ihamure lisesuye [= légitimation scientifique] !
Tubarusha igihagararo n’Intekerezo [= un courant idéologique puissant] !
Ngibyo ibigwi nyabigwi.
Ni ibigwi by’Intekerezo, si amazimwe !
Ni ibintu bili scientifique !
Twe ntidupacapaca nk’abaswa !
Ahasigaye, mukomere cyane !
Muzarwanire gutsinda !
Muzasangire ingendo nk’Abasangirangendo !
Ku ruhanga rw’inyamibwa y’urwanamiza Mgr Alexis Kagame Se-Mateka !
Ku ruhanga rw’intwali idasanzwe y’urwanamiza Geregori Kayibanda Se-Bwigenge !
Ku ruhanga rw’intwali idasanzwe y’urwanamiza Yozefu Gitera Se-Republika !
Ndabashimiye cyane ukuntu muzi gutega amatwi !
Mugire ishya n’ihirwe !
Mukomere !
Bikorewe i Paris, kuwa 10 nzeli 2016
Mwalimu MUREME Kubwimana, Statisticien-historien-économiste et politologue rwandais, Promoteur scientifique et coordonnateur général du Mouvement Centriste Révolutionnaire rwandais [= M.C.R. (= Abasangirangendo : les Centristes Gitéristes-Kayibandistes)]


c: text/html

text:
Igisubizo: Icyaha cyo gutuka Umwuka Wera tukibona muri Mariko 3:22-30 na Matayo 12:22-32. Aha ijambo “gutuka” rifite insobanuro yo “gukora kirazira, sakirirego”. Aya magambo yombi yakoreshwa mu gusobanura ibyaha bikaze nko kuvuma Imana cyangwa gusuzugurana ubushake ibintu byose birebana n’Imana. Iki cyaha cyo “gutuka Umwuka Wera” (Matayo 12:31) ariko cyo ntigisanzwe. Muri Matayo 12:31-32, abafarizayo nubwo biboneraga mu buryo bweruye ko ibitangaza Yesu yakoraga byari kubw’imbaraga z’Umwuka Wera, baranangiye bemeza ko abikoreshwa na dayimoni yitwa “Belizebuli” (Matayo 12:24). Usuzumye Mariko 3:30, usanga Yesu yerura neza uburyo “batutse Umwuka Wera”.
Iki cyaha bagikoze ubwo bashinjaga Yesu kuba yuzuye abadayimoni kandi bazi neza ko yuzuye Umwuka Wera. Kubw’ibyo rero, icyo cyaha cyo gutuka Umwuka Wera ntigishobora kongera gukorwa muri iki gihe. Yesu Kriso ntakigendera ku isi, kuko yicaye iburyo bwa Data. Ubu Yesu ntagaragara nk’umuntu ari gukora ibitangaza, ngo abe yashinjwa ko ari Satani aho kuba Umwuka Wera. Wenda urugero rwegereye rw’icyo cyaha ni ukubona igitangaza cy’imbuto zo kwihana no gukizwa k’umukristo, byose ukabyitirira Satani cyangwa ikuzimu, aho kwemera ko ari ibimenyetso kuzura Umwuka Wera.
Mu gihe cyacu, kimwe no gutuka Umwuka Wera, kwinangira umutima ku byizerwa nacyo ni icyaha kitababarirwa. Nta mbabazi ku muntu upfanye umutima utizera. Gukomeza kwima amatwi impanuro z’Umwuka Wera zigusaba kwizera Yesu Kristo nicyo cyaha kitababarirwa. Ibuka Yohana 3:16 “Kuko Imana yakunze abari mu isi cyane, byatumye itanga Umwana wayo w'ikinege kugira ngo umwizera wese atarimbuka, ahubwo ahabwe ubugingo buhoraho”. Ukomereje muri icyo gice, ubona ahavuga ngo “uwizera uwo Mwana aba abonye ubugingo buhoraho, ariko utumvira uwo Mwana ntazabona ubugingo, ahubwo umujinya w'Imana uguma kuri we” (Yohana 3:36). Uburyo bwizewe bwo kutababarirwa n’Imana ni ukuba “mu batizera”, kuko uba “utumvira Umwana”.
Ikibazo: Gutuka Umwuka Wera bivuga iki?
Igisubizo: Icyaha cyo gutuka Umwuka Wera tukibona muri Mariko 3:22-30 na Matayo 12:22-32. Aha ijambo “gutuka” rifite insobanuro yo “gukora kirazira, sakirirego”. Aya magambo yombi yakoreshwa mu gusobanura ibyaha bikaze nko kuvuma Imana cyangwa gusuzugurana ubushake ibintu byose birebana n’Imana. Iki cyaha cyo “gutuka Umwuka Wera” (Matayo 12:31) ariko cyo ntigisanzwe. Muri Matayo 12:31-32, abafarizayo nubwo biboneraga mu buryo bweruye ko ibitangaza Yesu yakoraga byari kubw’imbaraga z’Umwuka Wera, baranangiye bemeza ko abikoreshwa na dayimoni yitwa “Belizebuli” (Matayo 12:24). Usuzumye Mariko 3:30, usanga Yesu yerura neza uburyo “batutse Umwuka Wera”.

robotstxt: allowed

filter: keep


text:
Abacuruzi b’ amakara n’ abaguzi bayo bahangayikishijwe n’ uko amakara akomeje kubura no guhenda mu buryo bukabije , abagore bahabwa amafaranga n’ abo bashakanye bafite ubwoba ko iri zamuka ry’ amakara rirateza amakimbirane mu ngo zabo bitewe n’ uko abagabo bashobora kutabyiyumvisha bagakeka ko abagore barimo gusesagura umutungo w’ urugo.
Umwe mu bacuruza amakara ku kadobo witwa Mukeshimana yavuze ko abona amakara yarahenze mu buryo bukabije ku buryo iyo abwiye umukiriya ko akadobo yagurishaga 200 rwf kageze kuri 400 rwf hari abatabasha kubyiyumvisha.
Mukeshimana yatangarije UMURYANGO ko yatangiye gucuruza amakara mu Ugushyingo 2016, ngo icyo gihe umufuka w’ amakara waguraga 6000 rwf.
Umugore bigaragara ko akiri muto wari ufite envelope kaki yari amaze kuguriramo ibyo yari avuye guhaha birimo n’ amakara yavuze ko ubuzima busigaye buhenze kubera izamuka ry’ igiciro cy’ amakara.
Avuga ko hari ubwo yitwazaga 500 agiye kugura amakara ariko ngo ubu ayo makara yaguraga 500 arimo kuyagura 800.
Ati “Biratubangamiye cyane kuba amakara yageze ku bihumbi 12. Imibereho yacu igihe kuba mibi cyane kuko urumva niba waryaga kabiri ku munsi uzajya urya rimwe ku munsi kubera ikibazo cy’ amakara”
Uyu mubyeyi yatangarije UMURYANGO ko afite ubwoba ko iki kibazo cy’ izamuka ry’ amakara kizamuteranya n’ umugabo we wamuhaye amafaranga yo guhaha amubwira ko azayakoresha ukwezi kose.
Ati “Ni ikibazo gikomeye umugabo wanjye yansigiye amafaranga yo guhahisha ambwira ngo azamare ukwezi, kuba amakara yarahenze gutya bizateza amakimbirane mu rugo, umugabo wanjye azagira ngo ndasesagura kandi nta ruhare mba nabigizemo.”
Abaguzi n’ abacuruzi b’ amakara bavuga ko batazi neza impamvu yatumye amakara ahenda gusa bakeka ko byaba bifitanye isano no kuba ari mu itumba, bakongera bagakeka ko byaba bifitanye isano n’ izamuka rya essence iri no mu byatumye ibiciro by’ ingendo bizamuka mu minsi ishize.
Ntabwo bumva uko iki kibazo kizakemuka gusa Mukeshimana agira ati “Kereka Leta irebye koko niba ari imisoro ibitera, cyangwa niba ari ibyangombwa byo gutwika amakara bidatangwa ikareba icyo yadufasha”
Amakara ahenze gutya mu gihe Leta y’ u Rwanda ishishikariza abaturarwanda gushaka ibicanwa bisimbura amakara ni inkwi kuko gucana inkwi n’ amakara bigira ingaruka ku binyabuzima biri mu isi n’ umuntu arimo.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Ejobundi nahamagaye umuntu ujya ayanzanira ati hari aya 10000 n’aya 11000 . Nayaherukaga ari Kuri 8500 nko Mu mezi atatu ashize... Ni hatari... Nihabeho gahunda yo korohereza abaturage kugura ibikoresho bya gas kuko Aho bigeze irahendutse kurusha amakara..
turabyishimime twebwe dufite amashamba kuko natwe turunguka


text:
busanza
Ageze Ahalindimuka !
By Amakuru ki ? on 7 décembre 2011
Uyu mugani bawuca iyo babonye umuntu wali ufite ibintu hanyuma akaga kakabimumaraho agasonza isangu; ni bwo bavuga ngo «Naka ageze ahalindimuka ! » Wakomotse kuli Rugara w’i Giseke na Nyagisenyi ho mu Busanza (Butare); ahagana mu mwaka1900. Mbere y’aho ku ngoma ya Rwogera, hateye inzara bayita Rwarugereka aliko ikomera ku ngoma ya Rwabugili. Ubwo mu karere ka […]
Posted in Umuco | Tagged Bufundu, busanza, Gikongoro, Kinyamakara, Rukondo


text:
Imyidagaduro
Byinshi ku buzima bw’umuhanzi Lucky Dube umaze imyaka 9 atabarutse
Hari mu gitondo cyo kuwa 18 Ukwakira2007 ubwo inkuru yabaga kimomo hose ko umuhanzi wo mu njyana ya Reggae Lucky Phillipe Dube yitabye Imana yivuganywe n’abvagizi ba nabi.
Kuva kuri uwo munsi iyo tariki ntishobora kuva mu mitwe y’abakunzi b’injyana ya Reggae.Urubuga Makuruki.rw rwabateguriye byinshi ku buzima bwa nyakwigendera Lucky Dube.
Ubundi amazina ye ni Lucky Philip Dube , akaba yaravutse tariki 3 Kanama 1964, avukira ahitwa Ermelo mu burasirazuba bwa Transvaal kuri ubu ni ahitwa Mpumalanga.
Lucky Dube yavutse mu muryango w’aborozi bari batuye ahitwa Ermelo , Nyina Sarah amaze kumubyara yamufashe nk’umwana we w’imfura kubera ko yari amaze igihe kinini asama inda zikavamo, Lucky amaze kuvuka nibwo bahise bamwita Lucky bivuze Umunyamahirwe.
Nyina wa Lucky Dube niwe wasaga nk’uwari utunze umuryango kuko niwe wagombaga gushaka buri kimwe cyose cyababeshaho umuryango kubera ko umugabo we yari yarasabitswe n’inzoga.
Nyuma yo kubyara Lucky Dube yaje kubyara abandi bana aribo Thadi na Patrick, ariko kubera ko umugabo we yari umusinzi yaje kumwirukana ajya gushaka aho akorera amafaranga mu rugo rw’abakire ariko nabwo umugabo ntatume ahura n’abana be ngo abahe amafaranga yo kubatunga , Lucky Dube na barumuna be bagumanye na se w’umusinzi.
Imyitwarire ya se niyo yatumye Lucky Dube akura yanga ibiyobyabwenge ndetse no mu gihe ke cya muzika akaba yarakunze kuririmba yamagana ibiyobyabwenge aho biva bikagera . Iyo mibereho ikaba yaratumye Lucky Dube mugihe yari ageze mu kigero cy’ aho urungano rwe rwatangiriraga ishuli , we yatangiye gukora mu busitani bw’umuzungu bari baturanye kugira ngo abone amafaranga yo gutunga barumuna be, yahakoze imyaka myinshi mbere yo gutangira ishuri.
Uko Lucky Dube yinjiye muri muzika
Mu ishuri yaje kuba umuhanga,ariko akikundira umuziki, kugeza ubwo yaje kwinjira muri korali, nyuma iyo korali aza kuyibera umuyobozi , korali yanabaye iya 3 mu marushanwa yahuzaga amakorali y’ibigo by’amashuri, ibintu bitari byarigeze bibaho mu mateka. Lucky Dube ishuli ryaje kumubera intangiriro y’ubuzima bwe kuko uretse ubumenyi yarikuyemo, ryatumye ahabonera inshuti nyinshi cyane cyane nazo zakunda umuziki.
Umunsi umwe Lucky ari ku ishuri yaje kubona ibyuma bya muzika mu bubiko bw’ibikoresho noneho we n’inshuti ze bakora itsinda rya muzika baryita Skyway Band, gusa umwarimu wabo yaje kubona ko bibarangaza abambura bya byuma bya muzika arabifungirana.
Mu 1982 ubwo yari akiri mu ishuri, Lucky Dube yaje guhura na mubyarawe Richard wabaga mu itsinda ryitwaga The love Brothers ryacurangaga injyana ya gakondo y’ikizuru izwi cyane nka Mbaganga.
Lucky Dube yasohoye umuzingo w’indirimbo (Album) yayiririmbiye mu mugi wa Johanesburg ari mu biruhuko , ayisohora ari kumwe na rya stinda yasanzemo nyirarume,ariko isohoko mu izina rya Lucky Dube n’irindi tsinda ryitwaga The Supersoul,noneho Lucky yari abereye umuyobozi .kuva ubwo atangira noneho no kwiga icyongereza, ari ku ishuri, nyuma yaje gutangiza umutwe w’abarasita, awita Rastafari , kuva ubwo atangira kwiyumvamo uburasita atangira kujya aboha imisatsi, byose ariko akabikora mu rukundo rw’Imana Jah.
Lucky Dube arangije ishuri yatangiye ibikorwa bya Kirastar aboha imisatsi
Umuzingo (Album) wa kabiri n’uwa gatatu w’indirimbo za lucky Dube wasohotse wanditse no magambo, ibyo aririmba bikazana n’inyandiko, nibwo yatangiye gucuruza ibihangano bye noneho n’abantu batangira kumumenya. Ariko kubera gutinya nyina kuko atumvaga ukuntu umuhunguwe adaha agaciro ishuri akigira mu muziki, Lucky Dube yafashe icyemezo cyo kubanza kurangiza ishuri.
Noneho arangije gusohora Album ye ya kane nibwo yatangiye gukorera amafaranga byanyabyo , hagati aho arimo gukora Album ye ya Gatanu yise Mbaganga , Lucky Dube yaje guhura n’undi munyamuziki wari ukomeye icyo gihe ariwe Dave Segal, waje no kumufasha cyane muri gahunda z’umuziki .
Bitewe n’ukuntu abantu benshi bakundaga injyana ya Reggae , abo bagabo bombi bafashe icyemezo cyo gukora indirimbo ikubiyemo injyana ya Raggae.babishishikarijwe n’ijyana z’abanya muziki wa Raggae aribo Jimmy Cliff na Peter Tosh , Lucky Dube na mugenzei we Dave batangiye kuririmba indirimbo zikubiyemo ubutumwa bwo mu buzima bwa Politiki mu njyana y’abanya Jamaica bagamije kuryanya ironda ruhu ryari muri Afurika yepfo.
Alubum ye yambere yo mu munjyana ya Raggae Lucky Dube akaba yarayishyize ahagaragara mu 1986 yayise Rastars Never Die. Gusa iyi Album ntabwo yakunzwe cyane, ndetse n’abayobozi ba leta y’afurika yepfo bari bafite ubwoba ko abakoroni bazahagarika iyo album. Ariko uko imyaka yagiye isimburana buhoro buhoro lucky Dube yagiye yigarurira abakunzi aho yakurikijeho indi Alubum yise Think about Children ari nayo yamugize umwe mu birangirangirire muri Afurika yepfo
Kuva ubwo Lucky Dube nibwo yatangiye gusohora Alubum azibyaza amafaranga , 1989 yatsindiye igihembo cya Televiziyo iytwa OKTV kubera indirimbo yitwa Prisoner , umwaka wakurikiyeho yatsindiye ikindi gihembo kubera indirimbo ye yise Captured live , mu 1991 atwara ibindi bihembo 2 kubera indirimobo yise House of Exile . Lucky Dube yakomeje gusohora Alubums z’indirimbo ari nako atwara ibihembo mpuzamahanga aho yitabye Imana amaze gusohora Alubum 21 mu izina rye , akaba yaranatwaye ibihembo bibarirwa hejuru ya 20 harimo ibyo mu gihugu ke ndetse no hanze yacyo
Lucky Dube akaba yari umugabo ucisha make yarakundwaga n’abantu benshi kubera umuziki we wabaga ufite ubutumwa kandi ubyinitse.
Ku myaka 43 Lucky Dube yarashwe kuwa 18 Ukwakira mu 2007 ,arasirwa imbere y’abana be 2 uwumuhungu ni umukobwa arasirwa I Rosettenville mu mugi wa Johannesburg,, araswa n’abajura bashakaga kumwambura imodoka ye , nyuma bamaze kubona ko barashe Lucky Dube imodoka bayitaye aho ntibayijyana . Ariko mu rubanza aba bajura bakaba baravuze ko bamwitiranyije n’umuherwe w’umunya Nigeriya bari bateze.
Lucky Dube yasize umugore witwa Zanele ndetse asiga n’ abana 7 .
Buri mwaka abakunzi ba Lucky Dube bafata umwanya wo kumwibuka
IBITEKEREZO
-
Ni kweri mungu akupandishe mbinguni?
-
twibke dub
-
NINTORE ARAKABAHO NZAHORAMWIBUKA NTAMUHANZI UPFA IMANA IZAMUHOZE MUBIGANZABYAYO TUGEA IZIWANI IMPORA KUMUTIMA
-
NINTORE ARAKABAHO NZAHORAMWIBUKA NTAMUHANZI UPFA IMANA IZAMUHOZE MUBIGANZABYAYO TUGEA IZIWANI IMPORA KUMUTIMA
-
Abaras twese tuzahora tumwibuka kuko yarumubyeyi wacu imana imwakire mubayo
-
Andika Igitekerezo Hanok
-
imana imwakir mubwam bway amen
-
ukuntu yaririmbaga neza ibyo duhoramo buri munsi, ntiyari kuramba! Gusa nizera ko nta muhanzi upfa!
-
Dube warurenz kbx,rasta never die;(;(;(
-
Tukwifuriza iteka ryose kuruhukira mu mahoro.


text:
Abaririmbyi bamugaye b'i Gatagara
Verediyana ya Twagirayezu Cassien, za Nateze imodoka ya Gakuba Joseph...
Gakuba Joseph (Nateze Imodoka)
Nateze Imodoka
Nateze imodoka kuva mu gitondo none nayibuze
Nari njyanywe i Kigali no gusuhuza iribagiza
Kubera tombola nimugoroba mbona agatoyota
Nakuriramo ibyishimo byinshi ngo ndamubonye
Uko nagezeyo uko nagezeyo byo birashekeje
Nasaga n'umutandiboyi uvuye i Kampala
Agapantalo kanjye n'agashati byataye ibara
Reka rero ningerayo muri iryo joro nkubonere ishyano
Ninkomanga umuryango yohereze umuboyi we
Ewe ningera no mu nzu nsange ari kumwe n'abasilimu
Ngiye kumuhobera aritaza andorana agasuzuguro
Ati niba ari akazi ushaka genda ntako nifitiye
Ngaho se gira vuba umvire mu nzu utarabona ishyano
Nayisohotsemo ntumva ntabona ntazi iyo ngana
Nari meze nk'umuntu uri mu nzozi wibeshye amazu
Ni uko ya rendez vous yanjye n'iribagiza ishirira aho
Kunyirengagiza byo ntacyo byari bintwaye
Gusa ikimbabaza ni agafoto kanjye namuhaye
Niba yambabariraga ngo akampe cyangwa se agace x 2
Gakuba Joseph


text:
Mu buzima bwa muntu ashobora kugena icyerekezo cy’aho ava n’aho ajya gusa bisaba kugira intego no kuyiharanira nk’uko umuhanga Jim Rohn abivuga.
Mu myaka ya za 1960, byari inzozi ko hazaboneka ikoranabuhanga mu bintu bitandukanye, nk’uburezi, ubwikorezi, itumanaho n’ibindi nk’uko bimeze ubu ariko isi yakera si yo y’ubu, gusa birangira bigezweho, ubu uri mu buryohe bw’ikoranabuhanga ntiyakwiyumvisha imvune abarigezeho bagize.
Aha turabagezaho ibintu bitandukanye bishobora guhindura ubuzima bwawe ibyari inzozi bikaba impamo nk’uko tubikesha urubuga success.com
1. Gutinyuka
Mu buzima umuntu aremanye kamere yo gtinya ndetse gufata icyemezo cy’impinduka bikagorana, gusa uko utinya ni ko utakumva uburyohe bw’ubuki ku bwo gutinya urubori rw’uruyuki, abantu benshi bageze ku iterambere n’impinduka rubanda itangarira bagiye bafata ibyemezo bikarishye inzira yabo ari agaterera nzamba gusa bikarangira babigezeho.
2. Kutava ku izima
Kutava ku izima ngo ucike intege ugashikama bifasha umuntu mu guhindura ubuzima kuko uko ugenda wihangana ni ko ugenda ugana inzira yo kunesha, benshi byananiye kwihangana bakagamburuzwa n’akantu gato ni bo babaho mu buzima bwuzuye agahinda no kwicuza bagira bati ’’iyo menya’’.
3. Kugira amahitamo aguha amahirwe
Umuntu akunze kugira amahitamo amuha amahirwe y’ako kanya, ku bigaragarira amaso, nyamara ayo mahitamo akunze kuba adatanga amahirwe arambye, niyo mpamvu benshi bagwa mu mutego wo gushukwa n’ibigaragara ako kanya, binateza umukino mubi wo kujarajara mu mahitamo ntibubake ubwami buramba bavunikiye, bityo rero umuntu aba agomba kugerageza ibintu bitandukanye, nyuma y’imyaka runaka bishobora kumuha amahirwe ahoraho.
4. Kwemera amakosa
Gusaba imbabazi si ubugwari, kuko bitangiza umubano mushya n’icyerekezo kiramba, ni ngombwa gusaba imbabazi mu buzima niba ushaka guhindura imibereho kuko mu buzima abantu ni abandi, aho guhorana umutima ugucira urubanza witonganya.
5. Kwiyizera
Kwigirira icyizere ni intambwe yo gutinyuka no kwicira inzira yo kuyobokwa n’abandi kuko utiyemeye ntiwakwiyemeza abandi, iyo ushaka guhindura ubuzima bwawe, ugomba kwigirira icyizere ko ushoboye, ibi biguhesha amahirwe abitinye badashobora kubona.
6. Kuvugurura intego
Mu buzima tubamo, ibintu byinshi birasaza, bigasimbuzwa ibishya, intego zaguhaga icyerekezo mu bihe byashize na zo zishobora gusaza, bityo rero iyo ushaka impinduka uhora ugerageza kuzivugurura kugira ngo ugere ku rwego rwisumbuyeho kandi rujyanye n’igihe.
7. Kurwanira ibyangombwa
Umunyarwanga yaravuze ati ’’Wirukira ubusa ukagwira ibuye’’, mu buzima iyo ugamije iterambre rirambye, ugomba kurwanira impamvu nziza kandi iramba, bityo bikaguhesha iterambere ryuje ishema, urugero ushobora kurwanira iterambere ry’umuryango wawe, uruganda ukorera, n’ibindi byose ugamije guhindura ubuzima bukugeza aheza.
8. Kwita ku gihe
Igihe ni ikintu cy’ibanze mu buzima kuko iyo cyagiye ntikiba kikigarutse, rero mu buzima umuntu ushaka impinduka zigamije iterambere agomba kubahiriza igihe cye nk’uko umuherwe Bill Bailey yabivuze.
9. Gushaka ahantu mberabyombi
Mu mikorere, umuntu uzi guhitambo ibimwubahisha mu buryo bwombi, ahitamo aho akorera habereye impinduka n’iterambere bigamije icyerekezo wifuza.
10. Kugira imyitwarire myiza
Imyitwarire myiza irangwa n’ubupfura, ni ikintu cy’ingenzi mu buzima, cyane ko bavuga ngo "Ubwiza bw’umukobwa bwamicaza I Bwami nyamara imyitwarire ye ni yo igena igihe ahamara", rero umuntu ugamije impinduka mu buzima agomba kurangwa n’imyitwarire idahumanya ibyo ashaka kugeraho.


text:
Dukoresha murandasi buri munsi dusura imbuga zitandukanye, tureba Video kuri Youtube dusoma amakuru, twohererezanya ubutumwa (emails), n'ibindi bitandukanye, gusa ubu hakaba hari ikibazo gikomeye cyane abakoresha murandasi bafite ubu (Nubwo wenda wowe waba utarabimenya), ni ikibazo cy'itegeko rigiye gutorwa muri uku Kuboza rikuraho icyo bita Net Neutrality
Kugira ngo wumve net neutrality n'agaciro kayo bisaba ubusobanuro butagoye. Net Neutrality ni amategeko n'amahame ibigo bicuruza murandasi (internet), Internet Service Providers "ISP" (mu rwanda dufite MTN, Airtel, HSPA, Olleh, Tigo n'ibindi byinshi ), ayo mategeko ibi bigo niyo bigenderaho avuga ko internet traffics zose cyangwa data zose zibacaho zigiye kunyura mu muyoboro wabo ngo zijye muri internet bazifata kimwe.
Urugero: niba uri gukoresha murandasi ugashaka gusura urubuga wenda rwa Ktimez.com bivuze ko niba waguze bundle za Airtel cyangwa za MTN, traffics zawe uri kohereza kugira ngo ugere ku rubuga rwa ktimez ahantu ruri kuri internet izo traffic zigomba gufatwa kimwe na traffic zawe wohereza ushaka gusura wenda Youtube cyangwa Irembo cyangwa urundi rubuga urwari rwo rwose.
Kuvaho kwa net neutrality bizatuma ibi bigo biducuruzaho internet biba bifite ubushobozi bukomeye cyane bwo kuba byagenga internet dukoresha, kubera ko bazaba bafite uburenganzira bwo kuba urubuga rumwe badashaka bashobora kurugendesha gake cyane kugira ngo abashaka kurujyaho baze kurambirwa maze ntibabe bakirusuye gusa sicyo ibi bigo bigamije.
Ikibazo gikomeye ahubwo kiri ku nkubiri izahita ivuka kuko ibigo bikomeye bifite amafranga menshi cyane bizagenda bijye byishyura aba ISP (Internet service providers) kugira ngo imbuga zabyo zijye ziba ziri mu muyoboro wihuta kurusha izindi (icyo bakunda kwita first lane)
Urugero: Dufate imbuga ebyiri hano mu rwanda zandika ku makuru asanzwe nkeka ko zinakomeye hano mu gihugu. tuvuge Igihe n'Ukwezi. Tekereza wenda igihe kigiye muri MTN kikishyura amafaranga kugira ngo bagishyire muri first lane maze ukwezi bagukuremo, maze umuntu wese uzajya ashaka gusura urubuga rwa igihe ari gukoresha internet ya MTN abashe kurugeraho vuba nagerageza kujya ku kwezi bigende gake cyane kubera ko ukwezi kutari muri First Lane, ngaho noneho tekereza igihe kigiye kikabikora kuba ISP bose bakorera mu Rwanda wajya ujya gusura igihe bikirukanka cyane wasura ukwezi bikagenda gake cyane kuburyo wanarambirwa ukavaho bitarafunguka. (Urwo rwari urugero rworoshye nkeka ko ibyo ntawubifite muri gahunda)
Urwo rwari urugero rwa hafi, tekereza noneho bino bi kompanyi bya rutura nka za Google, Faceook, Amazon na za Twitter n'amafaranga zifite zizengurutse ibihugu byose zishyura aba ISP bose amafaranga menshi cyane y'umurengera kugira ngo abe aribyo byonyine bishyirwa muri first lane, izindi mbuga zose zidafite ubwo bushobozi bwo kwishyura ayo mafranga bazishyire muri "slow lane"?
Agafoto gasobanura Fast lane na Slow Lane
Icyo nicyo kibazo gikomeye abantu bakoresha murandasi bafite gikomeye bagiye guhura nacyo mugiye ririya tegeko rizaramuka ritowe
Gusa wigira impungenge ngo bigiye guhita bikorwa kuko aho byahereye ari muri USA aho ikigo bita Federal Communications Commission (FCC) gishinzwe ibintu byose bijyanye n'itumanaho muri America kizabanza gutora iryo tegeko niba ryakwemezwa kw'itariki 14 Ukuboza k'uyu mwaka. Iri tegeko rikaba ryaratanzwe nuwo bita Ajit Pai uheruka gushyirwaho na Pres. Trump akaba ari nawe muyobozi wa FCC akaba nanone anashyigikiwe naba ISP bo muri USA nka AT&T, Comcast na Verizon kuko babyungukiramo, nubwo bitangiriye USA bivuze ko natwe inaha bishoboka cyane ko bizatugeraho.
Niba hari icyifuzo cyangwa igitekerezo ushaka kutugezaho rero wareba hepfo gato ukadusangiza igitekerezo cyawe ahabugenewe, cyangwa ukatwandikira kuri page yacu ya Facebook ariyo "ktimez.com".
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
You are here
MINISTRE KABONEKA ARATUNGA AGATOKI SERVISI MBI , RUSWA, UBWOBA, N'ITEKINIKA BIRI MU RWANDA.
Mugabanye umubare w’ibibazo n’amarira batura Perezida kubera uburangare n’akarengane – Min. Kaboneka
Mu gihe bimaze kumenyerwa ko aho Umukuru w’Igihugu asuye abaturage, usanga baniga bashaka kumugezaho ibibazo batakemuriwe n’inzego z’ibanze, Minisitiri w’Ubutegetsi bw’Igihugu, Francis Kaboneka, yasabye abayobozi b’inzego z’ibanze kubikemura kare mu mucyo.
Mu mpanuro Kaboneka yatangiye i Bugesera hasozwa umwiherero wahuje Minisiteri y’Ubutegetsi bw’Igihugu n’abayobozi b’inzego z’ibanze, yagarutse ku kunoza imikorere yazo, abibutsa ko kwita ku baturage bashinzwe, ntihagire urenganywa mu bibazo afite ku buryo yumva ko azatabarwa n’ubuyobozi bukuru bw’igihugu.
Yagize ati “Mukemure ibibazo by’abaturage, mugabanye umubare w’ibibazo n’amarira batura Perezida kubera uburangare n’akarengane.”
Yakomeje abasaba gutana burundu n’umuco wo gutanga serivisi mbi, ziherekezwa na ruswa ikigaragara muri zimwe mu nzego z’ibanze.
Minisitiri w’Ubutegetsi bw’igihugu yanagarutse ku makosa ajya avugwa mu buyobozi bw’inzego z’ibanze, aho usanga ibigenerwa abaturage mu kubateza imbere bitabageraho neza, anasaba ko abayobozi ubwabo kudahishira na muri ayo makosa.
Ati “Mubigire kirazira guhishira no gukingira ikibaba abakora amakosa n’abacunga nabi gahunda za Leta, cyane cyane z’abatishoboye.”
Mu myanzuro y’uyu mwiherero, hafatiwemo umwanzuro wo ‘Kwimakaza indangagaciro yo kuvugisha ukuri, kwirinda no kurwanya ruswa, guhanahana amakuru hagati y’inzego no guca umuco wa “ntiteranya” no kwicecekera aho gufata icyemezo ku kibazo gihari kibangamiye inyungu rusange.’
Inzego z’ibanze zagiye zivugwaho ruswa muri gahunda ya Girinka, ugasanga umuturage udafite ruswa y’amafaranga yahawe akabyiniriro k’ikiziriko iyo gahunda itamugeraho. Ahandi ugasanga abaturage bakora imirimo muri VUP bamara igihe badahembwa, cyangwa hakanakorwa amalisiti y’abakozi ba baringa, amafaranga akanyerezwa.
Uretse ibyo, Kaboneka yongeye kwibutsa abayobozi kutareber imyubakire yo mu kajagari, bagafasha abaturage kubona aho batura hajyanye n’ubushobozi bwabo mucunga neza ubutaka.
Ku byerekeye gukemura ibibazo by’abaturage, mu turere hashize iminsi hashyizweho umunsi umwe mu cyumweru, abayobozi b’inzego z’ibanze bamanuka kujya kumva ibibazo no gukemura ibibazo by’abaturage.


text:
Ni kenshi usanga umusore cyangwa umugabo ufite agatubutse ndetse ukabona yishimirwa cyane kandi agakundwa n’abakobwa batagira ingano,hano ukaba wakwibaza niba koko abo bakobwa baba bazanwe n’urukundo bamufitiye cyangwa niba ari uko afite amafaranga menshi.
Burya hanze aha hari ubwoko bwinshi bw’abakobwa:Hari abagukundira uko uri, imiterere yawe cyangwa imico myiza wifitiye n’ibindi. Gusa muri iyi minsi usanga hari n’abandi benshi bakunda umusore kubera ubutunzi afite cyangwa amafaranga menshi ahembwa buri kwezi .
Ariko twababoneye bimwe mu bimenyetso byakwereka abakunzi bameze batya
Ntajya agushishikariza kwizigamira
Umukobwa ugukunda by’ukuri yita ku hazaza hanyu kandi mugafatanya kuhategura. Kugushishikariza kwizigamira no kubitsa,gukoresha amafaranga neza ni bimwe mu bizakwereka ko umukobwa agukunda by’ukuri ,atari uko agukurikiyeho amafaranga ufite. Nubona umukobwa ashishikajwe gusa no kwakira amafaranga umuha, ntiyite ku hazaza hawe cyangwa ha mwembi, jya umwirinda hakiri kare.
Gutumiza nta rutangira cyangwa gushaka kurya no kunywa atitaye ku biciro.
Nusohokana n’umukobwa ukabona ari gutumiza atitaye ku giciro cy’ibyo atumiza cyangwa ngo abanze arebe niba bitagushyira mu mazi abira, cyangwa bikakugiraho ingaruka mbi ku mufuka wawe, ntuzashidikanye burya agukurikiyeho amafaranga n’ubutunzi si urukundo agufitiye.
Agundira ibye cyangwa akomere ku bye.
Ikindi kizakubwira ko umukobwa mukundana agukundira amafaranga cyangwa ubutunzi , ni uko atajya ashaka kugira na we uruhare mu mubano wanyu cyane iyo bigeze mu gihe cyo kugira na we icyo agufasha cyerekeranye n’amafaranga. Arakureka ukirwariza n’ubwo yaba afite icyo yagufasha. Aba akeneye kwakira ibiva iwawe , nta kindi aba yifuza.
Ahora ategereje kwakira cyangwa guhabwa.
Bene uyu mukobwa ugukundira amafaranga utunze, ntiyita ku byakubayeho mu minsi yashize byaba byiza cyangwa bibi, buri gihe aba ategereje ko umuha ikintu kiguturutseho kandi gifite agaciro.
Ntajya ashima ku byo umukorera byose.
Umukobwa utagufiteho urukundo rw’ukuri biragoye kumva agushimira kuko mwene uyu mukobwa ntashima ibyo umukorera. Iyo ugize icyo umuha cyangwa umukorera , ababinona nk’aho ari ibintu afitiye uburenganzira kandi biri mu nshingano zawe. Mwene uyu mukobwa kandi agushima gake cyane gashoboka , nabwo byagoranye. Mbese bisa nk’aho atabona uburemere cyangwa agaciro nk’ibyo umukorera.
Hari n’abandi bagabo bamuha impano kandi zihenze.
Burya iyo wa mukobwa wita ko ari umukunzi wawe adasiba kubona impano zinyuranye ahabwa n’abandi basore cyangwa abagabo,yarangiza ukabona akenera kandi n’izindi ziguturukaho, jya umenya ko agukundira umufuka wawe , si urukundo agufitiye.
Uwineza Vanessa@Rwandapaparazzi.rw
75,601 total views, 100 views today


text:
Mu Karere ka Rulindo ku wa 29 Kamena 2017, ubwo hizihizwaga umunsi mpuzamahanga w’amakoperative, abaturage bakanguriwe kwibumbira mu makoperative kuko ari umusingi w’iterambere rirambye. Insanganyamatsiko ikaba yagiraga iti : ”Dukorere hamwe mu makoperative ntawe usigaye inyuma, duteze imbere iby’iwacu, dushyigikira imiyoborere myiza.”
Abitabiriye ibirori byo kwizihiza umunsi mpuzamahanga w’amakoperative basobanuriwe itandukaniro riri hagati ya koperative n’ibimina, amatsinda n’amashyirahamwe ndetse basobanurirwa n’inzira amashyirahamwe anyuramo ngo abone ubuzima gatozi. Amashyirahamwe yasabwe gukora cyane kandi agaharanira kuba koperative kuko kujyamuri koperative bifite inyungu nyinshi.
Madamu Nyiramajyambere Josephine, Umuyobozi w’Ishami rishinzwe guteza imbere ishoramari n’umurimo mu Karere, yasabye abaturage gukorera hamwe kuko aribyo bizabafasha kwihuta mu iterambere. Yabasabye kugira ishyaka ryo guteza imbere iby’iwacu bikorerwa mu Rwanda (made in Rwanda), bagaharanira ko koperative zabo zitera imbere bakirinda kuba baringa no kuryamisha ubuzima gatozi bwabo. Abibumbiye muri koperative basabwe gukorera ku mihigo kandi bakagaragaza ibyo bakora, bagakorana n’ubuyobozi kuko aribyo bizabafasha kubona isoko ry’ibyo bakora.
Mujawayezu Marie Josée ukora ububoshyi by’ibiseke muri koperative Ngwinukore Bushoki, yatanze ubuhamya bw’uko yateye imbere abikesha gukorera muri koperative, ubu kaba ageze ku rwego rwo kwigisha urubyiruko kuboha ibiseke ndetse Koperative yabo ikaba ifite isoko ry’ibyo baboha muri America.
Mujawayezu yagize ati : ” Kera ngikora ngenyine byarangoraga kubona isoko ry’ibyo nkora, narabohaga nabijyana ku isoko nkirirwa mbibungana kuko nabagankoranta commande nahawe kandi ntaho ngira mbarizwa hazwi, nta fagitire y’ibyo ngurisha, ibyo byose bikambera imbogamizi. Ariko ubu kuko Koperative yacu ifite ubuzima gatozi n’icyicaro kizwi, abazungu baduha commande tukaboha twebwe tugenda tugemuye ibyo badusabye ifaranga rijya kuri konti twigarukira tudataye umwanya w’ubusa dutegereza abaguzi tutasezeranye. N’abandi babishaka batari abazungu baraza tukabakorera ibyo bifuza, ubu tumeze neza muri Koperative Ngwinukore Bushoki.”
Nyuma y’ibiganiro Ubuyobozi bw’Umurenge bwasinyanye imihigo y’umwaka wa 2017-2018 na Koperative zikorera mu Mirenge.
Ibirori byo kwizihiza umunsi mpuzamahanga w’amakoperative ku rwego rw’igihugu byabereye mu Karere ka Gicumbi, aho Akarere ka Rulindo kahawe icyemzo cy’ishimwe cyo gushyigikira no guteza imbere amakoperative. Mu karere ka Rulindo, byabereye mu midugudu yose igize akarere. Ni ku nshuro ya 13 uyu munsi mpuzamahanga wizihijwe hano mu Rwanda.


text:
Burera: Ubuyobozi mu rugamba rwo kwimakaza umuco wo gutanga serivisi inoze
Ubuyobozi bw’akarere ka Burera burashishikariza ibigo bya leta n’ibyigenga bikorera muri ako karere gukomeza kugira umuco wo gutanga serivisi inoze ku babagana kuko ariwo muco ubereye abanyarwanda. Ku wa gatatu tariki ya 30/01/2013 ubuyobozi bw’akarere ka Burera bwasuye ibigo bitanga serivisi zitandukanye muri ako karere mu rwego rwo kureba uko bitanga izo serivisi kubabigana ndetse no kubigira inama. Bimwe mu bigo byasuwe byagaragaje intege nke mu guha serivisi nziza ababigana. Muri byo higanjemo iby’abikorera cyane cyane amaresitora ndetse n’utubari. Amwe mu resitora yasuwe hagaragajwe ko umwanda mu bikoni ndetse no mu bwiherero ukiri ikibazo, kuburyo abayagana uwo mwanda ushobora kubatera indwara. Utubari twasuwe hari bimwe byagaragaye bitagenda neza, aho hari kamwe muri utwo mu tubari twasuwe, kagaragaje isuku nke mu macumbi acumbikira abagenzi kuburyo nta n’ubwogero agira. Ibyo byatumye nyir’ako kabari asabwa gufunga ayo macumbi kugeza igihe akoze ibisabwa. Kabirigi Jean Marie Vianney umukozi w’ishami ry’imiyoborere myiza mu karere ka Burera avuga ko ibigo bitandukanye basuye bikagaragaza imitangire ya serivisi itanoze babigiriye inama kandi babisaba kwikubita agashyi bidatinze. Agira ati “Abikorera twabagiriye inama, abakiyubaka twabagiriye inama ko bakomeza kwiyubaka, abari bari mu nzira nziza, abatari bari mu nzira nziza tubabwira ko babikosora. Umuyobozi bw’akarere ka Burera bwari bwasabye abayobozi ndetse n’abakozi b’imirenge, ab’utugari ndetse n’ab’ibigo nderabuzima gushyira ku biro byabo amafoto yabo, ibyo bakora ndetse na nimero za telefone mu rwego rwo kuyobora ababagana. Hamwe na hamwe muri ibyo bigo byasuwe hagaragaye ko hari aho bitubahirijwe neza. Kabirigi yabasabye ko babikora byihuse batibagiwe gushyira ho udusanduku tw’ibitekerezo aho tutari. Gushishikariza abanyarwanda gutanga serivisi inoze kubabagana ni gahunda leta y’u Rwanda yihaye, ijyana n’iterambere ry’u Rwanda muri rusange.


text:
Ikegeranyo cyashyizwe ahagaragara n’Ikigo kiga ku miterere y’urusobe rw’ibinyabuzima ihanitse (the Foundation for Deep Ecology) gifatanyije na Population Media Center cyashyize ahagaragara amafoto yerekana ko ibikorwa by’abantu ku rusobe rw’ibinyabuzima ruzagira ingaruka zirenze izo twe dutekereza niba NTA GIKOZWE.
Kwiyongera gukabije kw’abaturage, kohereza ibyuka bishyushe mu kirere, gushimuta inyamaswa zimwe na zimwe, no gucukura amabuye y’agaciro bizatuma abavutse abo bazabyara ndetse n’abazabakurikira bazahura n’akaga gakomeye cyane bakibaza uko byagenze bikabashobera!
Bamwe bazibaza niba ari Imana ibateza ibiza kamere cyangwa Satani babure ibisubizo kuko ubukana bizagira buzaba bukomeye cyane.
Aya mafoto agaragaza ko umubumbe dutuye wugarijwe
Aha ni mu Bwongereza kimwe mu bihugu bikize ku isi, ibyuka bohereza mu kirere bitwika akayungirizo kizuba maze uko imyaka ishira imirasire yaryo ikarusho kugera ku isi nta rutangira.
Mu kirwa cya Java muri Indonesia. Iki nicyo Kirwa gituwe n’abantu benshi ku Isi. Amazi yacyo yangizwa n’abantu
Iki kirombe kinini kurusha ibindi ku Isi nibyo bicukurwamo Diyama nyinshi. Giherereye mu Burusiya ahitwa Mir
Aha ni Kern River Oil muri Calfornia , USA ahacukurwa lisansi ijya mu modoka
Iyi nyamaswa yitwa Ikirura yapfuye yagiye guhiga muri Norway ahitwa Svalbard,. Igezeyo yasanze urubura rwabagamo amafi yarobaga rwayenze yicwa n’inzara
Muri 2011 mu mujyi wa Fukushima habaye ikitwa Tsunami . Tsunami iterwa n’amazi asunikwa n’urusukume ruva munda y’Isi rugasunika amazi nayo agasenya amazu n’abantu. Mu byangiritse harimo iby’ingufu za kirimbuzi zatumukiye mu kirere
Nevada muri USA. Uyu ni umwanda uzagira ingaruka zikomeye ku buzima bwa muntu ejo hazaza
Uru rubura rwabaye nk’ibuye uko izuba riba ryinshi rugenda ruyenga, inyanja zikazamuka
Ibikoresho by’Ikoranabuhanga bajugunya aho babonye hose birahumanya, ingagruka zizagera cyane cyane ku bazadukurikira.
Ibyuka bizamuka mu nganda byangiza ibihaha. Cancer zidasonutse ziri kwica abantu ndetse n’abana ikizitera hari abahanga bakibonera muri ibi
Aha ni New Delhi mu Buhinde. Gutura abantu bacucitse biteye akaga
Colorado, USA, naho inkongi z’umuriro zijya zibibasira
Iki kirwa cya Maldive nicyo cyugarijwe kurusha ibindi ku Isi inyanja ishobora kukirenga igihe icyo aricyo cyose
Mbere y’uko Serwakirwa ya karahabutaka yiswe Katrina iba(2005), ibicu byabanje kwisuganya birirekura birasenya n’imvura yabyo nayo irasonga
Bizagora cyane ibinyabuzima guhumeka umwuka uyunguruye mu myaka mike iri imbere!
UMUSEKE.RW
Related


text:
Iyo usomye ijambo ry’Imana hari bimwe mu byo dusangamo bishushanya umwuka wera, akenshi byitwa ibimenyetso kubera imiterere n’imirimo y’ umwuka wera mu gihe runaka, Nyamara n’ubwo hari abajya babyifashisha no muri iki gihe ntago kuri ubu bisobanuye ko iyo ubi fite uba ufite umwuka wera, ahubwo ni ibishushanyo by’umwuka wera.
Ntabwo bikwiriye kugirwa ishingiro ry’imihango y’amadini, ahubwo ni ibigereranyo cyangwa imfashanyigisho idufasha gusobanukirwa amateka y’imirimo y’umwuka wera, ntawe bikwiye kuyobya cyangwa kwinjiza mu mwijima ahubwo ni ukumuyobora.
Amavuta: Igishushanyo gikoreshwa kenshi ku mwuka wera ni amavuta, ntago ariko na none ari amavuta ayo ariyo yose, ni amavuta ya Elayo cyangwa y’amadahano, avugwa kenshi mu isezerano rya kera ashushanya ukuzura k’umwuka mu mwizera.
Urugero: Umuhanuzi Samweli yasutse amavuta ku mutwe wa Sawuli, aba umwami w’Abisirayeli (1 Samweli 16:13 Zaburi 89:20) Nyuma y’urupfu rwa Dawidi umuhanuzi Sadoki asiga amavuta Salomo ngo abe umwami.
Umuntu wabaga wakize indwara y’ibibembe yasangaga umutambyi ngo asuzume ko yakize, umutambyi yasigaga amavuta ku ino rinini ry’iburyo ku gutwi kw’iburyo, ku gikumwe cy’iburyo no ku mutwe w’uwo kugira ngo abe ahumanuwe (Abalewi 4:17-18).
Amavuta niyo kandi yacanishwaga mu matabaza y’ahera (Kuva 27:20) umuhimbyi wa Zaburi yakiriye neza igihano cy’umukiranutsi akigereranya n’amavuta y’ igiciro (Zaburi 141:5).
Mu isezerano rishya Yesu avuga iby’abakobwa babuze amavuta mu matara yabo igihe bari bategereje umukwe (Matayo 25:1-13). Abigishwa basigaga amavuta abarwayi bagakira (Yakobo 5:14). Ibi byose twavuze biratwigisha ko umwuka wera afite uruhare rukomeye mu mibereho y’umwizera wa Kristo natwe turi abami n’abatambyi twogejweho ibyaha kandi dufite guhamya k’umwuka wera ko turi abana b’Imana (Abaroma 8:15).
Amavuta rero ni igishushanyo gikwiriye cy’umwuka wera. Aracengera, akinjira akuzura. Aroroshya, akabobeza akarinda. Avura amavunane yomora n’ibikomere kandi akoza. Amavuta kandi akoreshwa mu biribwa.
Inuma: Ikindi gishushanyo cy’Umwuka ni inuma. Umwuka yamanukiye kuri Yesu mu ishusho y’inuma (Luka 3:22) inuma ishushanya amahoro uburwaneza ariyo mico yibanze y’umwuka wera.
Amazi: Muri Yohana 7:37-39 Yesu yagereranije kuzura umwuka wera n’imigezi y’amazi y’ubugingo. Muri Yesaya 44:3 Imana yasezeranye iti: “Uwishwe n’inyota nzamusukiraho amazi, nzatembesha imigezi ku butaka bwumye”, amazi azana ubugingo arazimya kandi akoroshya. Aroza kandi akeza impuruza yayo igira imbaraga n’umuvuduko ugahindura imiterere y’ubutaka adudubiza mu masoko cyangwa agacengera mu butaka bwumye.
Amazi agirira nabi abashaka guhangana nayo ariko uyakoresheje nk’uko byategetswe akugirira umumaro.
Umuyaga: Ku munsi wa Pentekote humvikanye umuriri umeze nk’uwumuyaga uhuha cyane, ukwira mu nzu bari bicayemo (Ibyakozwe 2:2). Yesu yaravuze ati:” Umuyaga uhuha aho ushaka ukumva guhuha kwawo ariko ntumenya aho uva naho ujya. Niko uwabyawe n’umwuka wese amera (Yohana 3:8).
Umuriro: Umuriro nawo ni igishushanyo cyiza cy’umwuka wera. Yohana umubatiza yahanuye kuri Yesu ati: “Azabatirisha Umwuka Wera n’umuriro, “Matayo 3:11” ku munsi wa Pentekote nabwo habonetse indimi z’umuriro (Ibyakozwe 2:3), umuriro ni ingirakamaro cyane. Uramurika ukazana urumuri, uzana ubushyuhe ahakonje. Ureza ugatunganya. Ariko ushobora no gukongora. Ntabwo ari ikintu cyo gukinisha ibyo byose tuvuze biboneka no ku Mwuka wera ni ukuri Imana yacu ni umuriro ukongora (Abaheburayo 12:29).
Vino: Ahari igikwiriye ni ukuvuga ko Vino itandukanye n’umwuka wera aho kuvuga ko ari igishyushanyo cy’umwuka wera. Mu kuri umwuka atera akanyamuneza mu mutima. Kuri Pentekote bamwe barabaseka ngo basinze ihira Ibyakozwe 2; 13 mu isezerano rya cyera bakoresha vino mu birori ariko mu isezerano rishya dukwiye gukurikiza urugero rw’Abefeso 5;18 ntimugasinde inzoga irimo ubukubaganyi.
Ikimenyetso: Abefeso 1:13 havuga ngo mumaze kwizera yabashizeho ikimenyetso cy’Imana ku mwizera bigaragaza ko yaguzwe.
Wibuke ko Imana umwuka wera atari amavuta, umuyaga, umuriro n’ ibindi. Ibyo ni ibishushanyo bivurwa mu byanditswe kugira ngo bidufashe gusobanukirwa neza uwa gatatu mubutatu bwera.


text:
Ibi Umukuru w’Igihugu yabigarutseho ubwo yakiraga indahiro z’abayobozi bashya mu muhango wabereye mu Nteko Ishinga Amategeko ku wa 10 Mata 2018.
Abarahiye ni Umunyamabanga wa Leta muri Minisiteri y’Imari n’Igenamigambi ushinzwe Igenamigambi, Dr Uwera Claude; Umunyamabanga Mukuru w’Urwego rw’Igihugu rushinzwe ubugenzacyaha ‘Rwanda Investigation Bureau’ (RIB), Col Ruhunga Kibezi Jeannot na Kalihangabo Isabelle Umwungirije.
Mu butumwa yagejeje ku banyarwanda nyuma y’iki gikorwa, Umukuru w’igihugu yashimiye abemeye inshingano nshya mu myanya itandukanye, anabizeza ubufatanye.
Yakomeje avuga ko kuba igikorwa cyo kurahira kw’aba bayobozi cyahuriranye n’ibihe u Rwanda rurimo byo kwibuka ku nshuro ya 24 Jenoside yakorewe Abatutsi, byibutsa inshingano ziremereye zo gukomeza kubaka igihugu.
Yabasabye ko uru rugendo rutaba mu magambo ahubwo rwaba politiki ishyirwa mu bikorwa na buri muyobozi wese hagamijwe inyungu z’abanyarwanda muri rusange kuko ari “ari politiki nziza tugomba kubikora, kubyubaha no kujya bituranga mu mikorere yacu”.
Perezida Kagame yakomeje agira ati “Urugamba rw’iyo myaka yose 24 twifuza ko abarurwana batageraho ngo baruhe […] usibye kutaruha, kuko tuzi ubuzima bw’abantu uko bugenda wenda hari ubundi buryo bwo kuruha nabanje kuvuga, ariko noneho hashobora kubaho kuruha kw’imbaraga ariko intego n’imigambi ntabwo biba bikwiye kubamo kuruha.”
Umukuru w’Igihugu yakomeje avuga ko no mu gihe bibayeho ko hagira abaruha by’imburagihe ntibikwiye gutuma igihugu kitagera ku nshingano.
Yagize ati “Akenshi abacitse intege n’abarushye imburagihe, igihe byabaye ntibitume igihugu kitagera ku nshingano kiba cyarihaye […] iyo bitagenze neza tugomba kwibuka ko uko turi abayobozi na none nitwe biheraho ariko hejuru ya byose abanyarwanda dukorera, igihugu dukorera, iyo utakoze neza mu buryo bwubahiriza icyifuzo cy’abanyarwanda ariko wowe wiyumvamo ko wakoze neza ingaruka abo zijyaho birumvikana ko ari abandi.”
Yongeyeho ati “Nk’abantu ntitwavuga ko nta nenge tuzabonwaho ariko bikwiye kuba bifite igipimo bigenderaho, uri gatatu ku icumi n’uri kuri 7-8 ku icumi […] hari igipimo tudakwiriye kujya hasi cyane kuri twe babaye muri aya mateka, mu rugamba rw’igihugu cyacu.”
Abayobozi bashya barahiye nyuma y’impinduka zakozwe muri Guverinoma ku wa 6 Mata 208 ndetse n’imyanya mishya yatanzwe ku wa 9 Mata 2018 ku bayobozi ba RIB.
Kanda hano urebe andi mafoto menshi
Amafoto: Moses Niyonzima


text:
Ku wa 01 Gicurasi 2018, u Rwanda rwifatanyije n’isi mu kwizihiza Umunsi mpuzamahanga w’umurimo, Umunsi wizihirijwe mu Murenge wa Gisenyi mu Karere ka Rubavu, Intara y’Iburengerazuba. Insanganyamatsiko y’uyu mwaka iragira iti iti “Duteze imbere umurimo utanga umusaruro, Twihutishe iterambere”.
Ibirori byo kwizihiza uyu munsi byari byitabiriwe n’abakozi b’ingeri nyinshi higanjemo urubyiruko, mu buhamya bwagiye butangwa bamwe mu rubyiruko bahize abandi mu kwihangira imirimo itanga umusaruro ikanatanga akazi ku bandi bakaba baragaragaje ko kwiteza imbere no kwihangira imirimo bidasaba guhera ku gishoro kinini, ahubwo bisaba gushirika ubute,kwiyemeza ugakora kandi ukagira intego n’Icyerekezo wifuza kugeraho
Ruzibiza Stephen; Umuyobozi Mukuru w’Urugaga Rw’Abikorera mu Rwanda na Mubera Martin; Perezida wa CESTRAR ihagarariye amasendika y’Abakozi mu Rwanda, bose mu butumwa bwabo bashimye ubufatanye bafitanye na Minisiteri y’Abakozi ba Leta n’Umurimo ndetse bishimira ibimaze kugerwaho mu rwego rwo guteza imbere umurimo mu Rwanda binyuze mu bufatanye buhoraho hagati y’Inzego za Leta, Abikorera ndetse n’Abahagarariye abakozi, ndetse bashimira ko Itegeko rigenga umurimo mu Rwanda riri kuvugururwa kuko ryitezweho kuzakomeza kurushaho guteza imbere Umurimo ndetse no kuwunoza.
Mu ijambo rye, Minisitiri w’Abakozi ba Leta n’Umurimo; Rwanyindo Kayirangwa Fanfan, yashimiye abitabiriye umuhango bose, abasaba gukomeza kwibanda ku gukora ibikenewe ku isoko muri gahunda y’ibikorerwa mu Rwanda (Made in Rwanda), ariko bakarushaho kubikora neza kugira ngo bibashe guhangana n’ibiva mu mahanga netse no ku isoko mpuzamahanga .
Minisitiri Rwanyindo yagize ati “Ibikorerwa mu Rwanda (Made in Rwanda) bikomeje kugira uruhare mu ihangwa ry’imirimo. Dukwiye kurushaho kugura ibikorerwa iwacu kandi ababikora bakarushaho kongera ubwiza bwabyo kugira ngo bishobore guhangana no ku isoko mpuzamahanga.”
Yakomeje agira ati “Dukwiye kongera ubumenyi n’ikoranabuhanga mu byo dukora byose kugirango dushobore kubyaza umusaruro amahirwe y’isoko ryaguye ry’Afurika no kwihutisha ihangwa ry’imirimo itanga umusaruro.”
Minisitiri w’Abakozi ba Leta n’Umurimo yasabye kandi urubyiruko kugana amashuri y’imyuga n’ubumenyingiro, kuko ubumenyingiro ari inkingi yo kwihangira imirimo no kuyibona mu buryo bworoshye bikanagira uruhare mu kongera ibikorerwa mu Rwanda.
Muri uyu muhango wo ku rwego rw’igihugu hahembwe abanyamakuru batatu bahize abandi mu gukora inkuru zishishikariza abantu gukora no kwihangira imirimo, ba Rwiyemezamirimo batatu b’urubyiruko bahize abandi mu kwihangira imirimo, Akarere kamwe muri buri Ntara kahize utundi mu mu guteza imbere ndetse no gushyiraho uburyo bufasha bukanorohereza abashoramari n’abandi bafatanyabikorwa bikagira ingaruka nziza ku ihangwa ry’ imirimo myinshi ndetse n’ibigo byafashije urubyiruko rwinshi kwimenyereza umurimo.
Nyuma y’ibirori, abakozi n’abakoresha bakomereje kwizihiza Umunsi w’Umurimo mu gusangira no gusabana muri buri Kigo ari nako hatorwa Indashyikirwa.
“Duteze imbere Umurimo Utanga Umusaruro, Twihutishe Iterambere”


text:
Mu butumwa yageneye Itorero rya Pentekote mu Rwanda,ADEPR, ubwo ryizihizaga isabukuru y’imyaka 75 rimaze rishinzwe mu Rwanda, leta yayishimiye uruhare rwayo mu bikorwa by’iterambere, birimo ibyo kwigisha abakuze gusoma kwandika no kubara, iby’ubuvuzi,...
Ibanga itorero rya pentekote rishingiyeho ryahishuriwe bwa mbere mu bigutu. Ibanga rikomeye ryatumye umurimo w’Imana ukomezwa ukagera mu bice byose by’u Rwanda ni “Imbaraga z’Umwuka Wera”. Muri Paruwasi ya Bigutu niho abakristo ba mbere...
Mu gihe turi kwizihiza iyi Yubile y’imyaka 75 itorero ryacu ADEPR ritangiye imirimo yayo mu Rwanda, Turashimira Imana cyane ku bw’ubushake bwayo bwatumye Itorero ryacu ryaguka rigakwira hose mu gihugu. Hari byinshi twishimira twagezeho kandi tunashimira...


text:
Kugira uburere mboneragihugu ni indangagaciro; ni indangagaciro iranga umuntu uterwa ishema n’igihugu cye, maze agahora yiteguye kugikorera mu budahemuka. Umuskuti ni umwana w’igihugu, ni umuturage mwiza, ni indahemuka ku gihugu cye.
Kugira ngo abe umuturage mwiza, umuskuti agomba kwitangira igihugu cye n’imbaraga ze zose, n’ubushobozi bwe bwose; ndetse kubera iyo mpamvu, agomba kugira ubuzima bwiza, kandi akajijuka bihagije.
Umuskuti agomba kumenyereza umubiri we gukora imirimo ikomeye, bityo akimenyereza guhora akorana umuhate n’imbaraga. Kugira ngo agire ubuzima bwiza, umuskuti agomba kubahiriza amategeko n’amabwiriza y’isuku. Agomba na none guhora akora imyitozo ngororamubiri cyangwa imikino inyuranye.
Igihugu ntabwo gikeneye abanyabwenge bo ku rwego rwo hejuru; ariko na none ntigikeneye abanebwe. Buri wese agomba gukoresha ubwenge bwe uko bishoboka kose. Bityo rero, umuskuti agomba, mbere y’ibintu byose, kwita ku masomo ye no guharanira kugira ubumenyi bwinshi kugira ngo bizamufashe kurushaho kugirira abandi akamaro. Umuskuti agomba na none gusoma cyane no gukunda indirimbo n’ubugeni.
Umuskuti yubahiriza itegeko rye rimusaba byinshi. Umuskuti azagira igikundiro kandi yubahwe muri rubanda abikesheje kugira umucyo mu bikorwa bye byiza, ku bw’agaciro k’ibyo bikorwa no kuba yitangira igihugu cye uko ashoboye.
Umuskuti acengera cyane ibyo atekereza. Umuhate agira aba agamije gutunganya bihebuje isezerano rye mu rukundo agirira bagenzi be.
Umuskuti agomba kumenya kubana n’abandi. Iwabo mu rugo ariyoroshya, agakunda kandi agafasha abandi. Ku ishuri, umuskuti aba incuti ya bose kandi yubaha abarimu be bose. Amenya amategeko y’ingenzi agenga rubanda kandi akayubahiriza uko bikwiye.
Byanditswe : tariki ya 30 Kanama 2017 saa 09:05:27, ubu
, : 253
Uwabitangaje : Robert Makuta


text:
Benshi mu rubyiruko bibitseho impano zinyuranye zababyarira amafaranga baramutse baziteje imbere
Ibi ni ibyagaragaye ubwo ubuyobozi bwa TOP5SAI bwasuraga ikigo cya REGINA PACIS giherereye mu mujyi wa Musanze aha abanyeshuri biga muri iri shuri bakaba baragaragaje impano zinyuranye zirimo kuririmba, gucuranga, kubyina, n’izindi nyinshi aha ndetse n’umuyobozi w’iri shuri ariwe padiri Philibert NKUNDABAREZI nawe akaba yarerekanye impano ye yo gucuranga no kuririmba dore ko hari abanyeshuri benshi muri iki kigo bamufataho icyitegererezo
dore mu mafoto uko byari byifashe ubwo TOP5SAI team yari yabasuye:


text:
Nyamagabe: Kutamenya umubare uhamye w’abanyarwanda bishobora kugira ingaruka kuri leta
Kutamenya umubare uhamye w’abanyarwanda bishobora kugira ingaruka kuri leta, cyane mu gutegura igenamigambi, akaba ari yo mpamvu, abaturage bagomba kwihutira kwandikisha abana babo mu bitabo by’irangamimerere More...
Rwanda : Mu Ntara y’i Burengerazuba haracyakenewe imbaraga nyinshi muri gahunda yo gutuza abantu mu midugudu
Guverineri w’Intara y’i Burengerazuba Kabahizi Céléstin yasabye abayobozi b’uturere twa Karongi na Ngororero kongera imbaraga mu gushishikariza abaturage kugira uruhare muri gahunda yo More...
GISAGARA: BAGIRANYE AMASEZERANO N’AKARERE MU GUTEZA IMBERE IMITURIRE
Abanyamabanga nshingwa bikorwa b’imirenge mu karere ka Gisagara basinyanye amasezerano n’akarere, amasezerano avuga ko bagiye kwita ku kibazo cy’imiturire kigakemuka neza kandi mu gihe gito. Aya More...


text:
Urwenya-Umukozi uhengereza ba Nyirurugo
Umukozi uhengereza ba Nyirurugo
Umukozi wo mu rugo yari yifitiye umuco wo gukunda guteka icyayi mu rukerera, yarangiza akagishyira shebuja na nyirabuja mu buriri, kandi iteka akabikora batabimusabye. Bukeye arongera aragitegura ajya gukomanga ku muryango bakiryamye, maze shebuja
ashigukira hejuru anamubwira nabi ati "Ni ko sha wowe buri gihe uza ukomanga, wagiye ukirekera muri salon ko tuba duhuze."
Umukozi ati "Ariko boss buriya mbere yo gukomanga mbanza guhengereza nkareba ko mudahuze, nta kibazo mba mbizi !”
Shyiraho Igitekerezo!
Subscribe to: Post Comments (Atom)


text:
Twifashishije urubuga rwabo ‘Jw.org’ twabakusanyirije inkuru igaragaramo ibisubizo bya bimwe mu bibazo abantu bibabaza ku myemerere ndetse n’imyifatire y’abahamya ba Yehova.
Bavuga impamvu batajya muri politiki bagira bati“Kuba Abahamya ba Yehova bativanga muri politiki babiterwa n’imyizerere yabo ishingiye kuri Bibiliya.
Ntiduharanira ko habaho impinduramatwara, ntidutora amashyaka ya politiki cyangwa abakandida bayo, ntitwiyamamariza imyanya y’ubutegetsi cyangwa ngo twifatanye mu kintu icyo ari cyo cyose kigamije guhirika ubutegetsi. Twemera ko impamvu Bibiliya itanga zo kutivanga muri politiki zifite ishingiro. »
Bakomeza abagira bati «Dukurikiza urugero rwa Yesu kuko na we yanze kuba umutegetsi (Yohana 6:15). Yigishije abigishwa be kutaba “ab’isi” kandi yasobanuye neza ko badakwiriye kwivanga mu bibazo bya politiki.Yohana 17:14, 16; 18:36; Mariko 12:13-17.
Kubera ko duhagarariye ubwo Bwami bw’Imana kandi tukaba dufite inshingano yo gutangaza ko bugiye kuza, twirinda kugira aho tubogamira mu bibazo bya politiki y’igihugu icyo ari cyo cyose, harimo n’icyo dutuyemo.2 Abakorinto 5:20; Abefeso 6:20. »
Kubera ko twirinda amacakubiri ashingiye kuri politiki, bituma twunga ubumwe tukaba umuryango mpuzamahanga w’abavandimwe (Abakolosayi 3:14; 1 Petero 2:17), kuko amadini yishora muri politiki atuma abayoboke bayo bacikamo ibice.1 Abakorinto 1:10.”
Abahamya ba Yehova bubaha abategetsi
Bagira bati “Nubwo tutivanga muri politiki, twubaha abategetsi b’igihugu dutuyemo. Ibyo bihuje n’itegeko Bibiliya itanga rigira riti “umuntu wese agandukire abategetsi bakuru” (Abaroma 13:1). Dukurikiza amategeko, twishyura imisoro kandi dukorana neza n’abategetsi mu ngamba bashyiraho bagamije guteza imbere imibereho myiza y’abaturage.
Aho kugira ngo twifatanye mu bikorwa byo guhirika ubutegetsi, dukurikiza inama yo muri Bibiliya idusaba ‘gusabira abami n’abandi bose bari mu nzego zo hejuru,’ cyane cyane mu gihe bagiye gufata imyanzuro irebana n’uburenganzira dufite bwo gusenga.1Timoteyo 2:1, 2.
Nanone twubaha uburenganzira abandi bafite bwo kwifatira imyanzuro mu bibazo bya politiki. Urugero, ntiduteza imidugararo mu matora cyangwa ngo tubangamire abayajyamo.”
Ese koko abahamya ntibaterwa amaraso ?
Basubiza bagira bati “Twe n’imiryango yacu duharanira icyatuma twivuza neza uko bishoboka kose. Iyo turwaye, twivuza ku baganga bafite ubuhanga bwo kutuvura cyangwa kutubaga bitabaye ngombwa ko badutera amaraso.
Twishimira cyane iterambere ryagezweho mu by’ubuvuzi. Mu by’ukuri, uburyo bwo kuvurwa hadakoreshejwe amaraso bukoreshwa mu kuvura abarwayi b’Abahamya, busigaye bukoreshwa no mu kuvura abantu bose.
Mu bihugu byinshi, umurwayi uwo ari we wese ashobora guhitamo kuvurwa hadakoreshejwe amaraso kugira ngo yirinde ingaruka ziterwa no guterwa amaraso, urugero nk’indwara zandurira mu maraso, iziterwa n’ubwivumbure bw’umubiri n’izindi ziterwa n’amakosa y’abaganga."
Kuki Abahamya ba Yehova batemera guterwa amaraso?
"Icyo ni ikibazo cyo mu rwego rw’idini, aho kuba ikibazo kirebana n’ubuvuzi. Isezerano rya Kera n’Isezerano rishya birimo amategeko yumvikana neza avuga ko tugomba kwirinda amaraso (Intangiriro 9:4; Abalewi 17:10; Gutegeka kwa Kabiri 12:23; Ibyakozwe 15:28, 29). Nanone, Imana ibona ko amaraso agereranya ubuzima bw’umuntu (Abalewi 17:14). Ku bw’ibyo, twirinda guterwa amaraso bidatewe gusa n’uko twifuza kumvira Imana, ahubwo nanone bitewe n’uko tuyubaha kuko ari yo dukesha ubuzima."
Kuramutsa ibendera, gutora no gukora imirimo isimbura iya gisirikare
"Abahamya ba Yehova bemera ko kunamira ibendera cyangwa kuriramutsa, incuro nyinshi bijyanirana n’indirimbo yubahiriza igihugu, ari igikorwa cyo gusenga kigaragaza ko agakiza katava ku Mana, ahubwo gaturuka ku gihugu cyangwa ku bayobozi bacyo (Yesaya 43:11; 1 Abakorinto 10:14; 1 Yohana 5:21). Umwe mu bayobozi nk’abo ni Umwami Nebukadinezari wategekaga Babuloni ya kera.
Kugira ngo uwo mwami wari ukomeye cyane yereke abaturage be icyubahiro cye n’uko yagiraga ishyaka ryinshi mu by’idini, yashinze igishushanyo kinini cyane kandi ategeka abaturage be ko nibumva amajwi y’ibikoresho by’umuzika, twagereranya n’indirimbo yubahiriza igihugu, bunamire icyo gishushanyo. Icyakora, Abaheburayo batatu, ari bo Saduraka, Meshaki na Abedenego, banze kunamira icyo gishushanyo nubwo bari bazi ko bari buhanishwe igihano cy’urupfu. Daniyeli, igice cya 3."
Nanone kandi, bubaha amabendera y’ibihugu kuko bazi ko ari ibirango by’ibyo bihugu kandi bemera ko za leta ziriho ari zo Bibiliya yita “abategetsi bakuru,” kandi ko abo bategetsi ari “umukozi w’Imana” (Abaroma 13:1-4).
Gutora abayobozi bo mu nzego za politiki
“Abakristo bubaha uburenganzira abandi bafite bwo gutora. Ntibashishikariza abantu kwanga gutora, kandi bumvira abayobozi batowe. Ariko kandi, ntaho babogamira mu bya politiki (Matayo 22:21; 1 Petero 3:16). Umukiristo yakora iki mu gihe mu gihugu atuyemo gutora ari itegeko cyangwa mu gihe umuntu utagiye ku biro by’itora arebwa nabi? Kwibuka ko byabaye ngombwa ko Saduraka, Meshaki na Abedenego bajya mu kibaya cya Dura, bishobora gutuma Umukristo uri mu mimerere nk’iyo afata umwanzuro wo kujya ku biro by’itora mu gihe yumva umutimanama we ubimwemerera. Icyakora, agomba kwitonda kugira ngo atagira uruhande abogamiraho.”
Abahamya ba Yehova ntibajya mu gisirikare, bakora imirimo isimbura iya gisirikare
“Mu bihugu bimwe na bimwe, Leta itegeka ko abantu badashaka kujya mu gisirikare bamara igihe runaka bakora indi mirimo isimbura iya gisirikare. Mu gihe tugiye gufata umwanzuro urebana n’icyo kibazo, tugomba gusenga, wenda tukanabiganiraho n’Umukristo mugenzi wacu ukuze mu buryo bw’umwuka, maze tukawufata dushingiye ku mutimanama wacu ndetse n’ibyo twamenye kuri icyo kibazo.Imigani 2:1-5; Abafilipi 4:5.
Ijambo ry’Imana ridutera inkunga yo ‘kugandukira ubutegetsi n’abatware no kubumvira, twiteguye gukora umurimo mwiza wose, tukaba abantu bashyira mu gaciro’ (Tito 3:1, 2).
Duhereye kuri ibyo, dushobora kwibaza ibibazo bikurikira: ’Ese gukora uyu murimo bampaye usimbura uwa gisirikare bizatuma ntatira ukutabogama kwa gikristo, cyangwa bitume ngira aho mpurira n’idini ry’ikinyoma” (Mika 4:3, 5; 2 Abakorinto 6:16, 17)?’
’Ese gukora uyu murimo bizatuma ntabasha gusohoza neza inshingano za gikristo, cyangwa se wenda binambuze burundu kuzisohoza” (Matayo 28:19, 20; Abefeso 6:4; Abaheburayo 10:24, 25)? “Ku rundi ruhande se, mu gihe nzaba nkora uyu murimo, gahunda y’akazi izatuma nshobora kwagura umurimo wanjye wa gikristo, wenda nshobore no gukora umurimo w’igihe cyose?’—Abaheburayo 6:11, 12.
Mu gihe Umukristo abitekerejeho neza maze akiyemeza gukora umurimo usimbura iya gisirikare aho gufungwa, Abakristo bagenzi be bagombye kubaha umwanzuro we (Abaroma 14:10). Mu gihe ariko yumva atakora uwo murimo, icyo gihe nabwo abandi baba bakwiriye kubaha uwo mwanzuro afashe.—1 Abakorinto 10:29; 2 Abakorinto."
Mu nkuru yacu itaha tuzabagezaho ibisubizo by’ibindi bibazo abantu bibaza ku Bahamya ba Yehova.


text:
Urwenya: Umwarimukazi yatanze ikizamini cyo kuririmba
Umwarimukazi yatanze ikizamini cyo kuririmba, mu mwaka wa kabiri w’amashuri abanza.
Kuririmba ni kimwe mu byo abana bakunda cyane, ku buryo mu kizamini hari n’abaririmbaga, indirimbo, yaba itararangira akaba yatangiye indi.Dore ko no kuririmba abana babikora nk’umukino batibuka ko ari n’ikizami. Benshi baririmbaga za zindi z’abana zimenyerewe nka :
* Mbe Kanyamanza keza, ko mbona wishimye,...
* Iyo tugenda kuri gahunda,...
* Icunga, icunga ni igiti gitangaje,...
* Frère Jacques, Frère Jacques,...
* Mama Sipesiyoza yazanye amata,...
* N’izindi ziva inda imwe n’izi zo hejuru
Mwarimukazi ageze ku kana kamwe k’agakobwa kaba karahagurutse, kagendana ibakwe gatangira kuririmba n’ijwi riranguruye ari nako gakora ibimenyetso (gestes) bijyanye n’indirimbo, mwalimukazi arumirwa agwa mu kantu !
Ako gakobwa kati “... Urwo ngukunda sinaruhishahisha, Nzaruvuga hose,ni urw’igiciro cyinshi, nzarwambara ku manywa, nijoro ndwiyorose, …” Umwarimukazi aba aravuze ati ceceka ! Umwana ati sinyizi se mwali ? Undi ati “Ibyo uri kuririmba ni ibiki, urwo uvuga uzambara ku manywa nijoro ukarwiyorosa ni uruki warumenyeye he ?”
Ubwo umwarimu ntiyiyumvishaga ukuntu agakobwa k’imyaka umunani kaba kazi iby’urukundo bigeze aho.
Akana kamusubiza katajijinganya kati “Si ururingiti se ?” Umwarimu atajuyaje yagahaye atanu kuri atanu ati genda wiyicarire. Abandi bana basigara mu rujijo batazi iyo biva n’iyo bijya !
http://facebook.com/byendagusetsa
Shyiraho Igitekerezo!
Subscribe to: Post Comments (Atom)


text:
Amafaranga 100 ku munsi ntashobora gutunga umuntu- Hon Rucibigango
Ishyaka ry’abakozi mu Rwanda PSR, rirasaba ko umushahara fatizo remezo w’amafaranga 100 ku munsi ugaragara mu itegeko ry’umurimo ukwiye guhindurwa vuba nta mananiza ukajyana n’igihe, ngo kuko ayo mafaranga adashobora gutunga umuntu mu bihe tugezemo.
Ibi ngo birasabwa Minisiteri y’abakozi ba leta n’umurimo, MIFOTRA, bigasabwa Minisiteri y’imari n’igenamigambi MINECOFIN, ndetse n’ibigo by’abikorera nk’uko umuyobozi mukuru w’iri shyaka, Hon Rucibigango Jean Baptiste abitangaza.
Ubusanzwe umushahara remezo fatizo, usobanurwa nk’amafaranga umukozi adashobora kujya munsi ku kazi ku munsi, kugira ngo ashobore kubaho.
Kuba uyu mushahara fatizo ugenwa n’itegeko ukingana n’amafaranga 100 guhera mu mwaka wa 1974, ubuyobozi bw’ishyaka PSR butangaza ko bifite ingaruka mbi ku igenwa ry’imishahara mu bigo by’igenga, mu kugena indishyi mu bigo by’ubwishingizi, ndetse no mu itangwa ry’ubwishingizi ku bagiye mu kiruhuko cy’izabukuru.
Hon Rucibigango kuri iyi ngingo agira ati” Abakoresha bagomba kwibuka ko uko uhembye umukozi wawe umushahara ushimishije bimutera ishyaka ryo gukora neza bigatuma nawe wunguka n’igihugu kikungukiramo.”
Ubuyobozi bwa PSR kandi bugaragaza ko hari imibare yerekana ko 93% by’abakozi mu Rwanda batunzwe n’imyuga itanditswe, bagatanga urugero rw’abakozi bo mu rugo.
Muri urwo rwego PSR isaba inzego za Leta zifite mu nshingano iyi myuga, gushyiraho amategeko atuma abakozi bakora iyo myuga babona ubwishingizi bwo kwivuza, n’ubwimpanuka bahurira nazo mu kazi ndetse n’ubwabagiye mu kiruhuko cy’izabukuru.
PSR kandi ivuga ko hashingiwe ku itegeko numero 13/2014 ryo kuwa 20/05/2014 rigena ubucuruzibw’amabuye y’agaciro na kariyeri igika cyaryo cya mbere, isaba abakoresha bo muri za mine gushyiraho uburyo bwo guca burundu imbogamizi ku mutekano n’impanuka bibera mu birombe by’ubucukuzi bw’amabuye y’agaciro na kariyeri.
PSR ni ishyaka rikunze kugira uruhare mu gukangurira Abanyarwanda kurushaho kugira umurava mu mirimo bashinzwe.
Ni ishyaka kandi rikunze kugaragara mu bikorwa byo guhugura urubyiruko rukongererwa ubumenyi kugira ngo rubashe kuva mu bujiji rwihangire imirimo rubashe kubona ibirutunga.
Iri shyaka kandi rinakorana cyane n’amasendika y’abakozi, bakabasha kubonera abashomeri imirimo ndetse bakanavuganira abakozi igihe bagiriye akarengane mu kazi bakarenganywa n’abakoresha.
Dukurikire ukanda kuri Like
Ibitekerezo ( 4 )
yoooo biratangaje cyane umushahara fatizo wo muri 1974 hakwiye AMAVUGURURA YIHUSE
This is a shame for the whole world.Biteye isoni kabisa.
Amafaranga 100 ku munsi?Yagura se iki?Mu gihe umufuka w’amakara ugura 12000 Frw,naho ubukode bw’inzu bukaba 100 000 Frw ku nzu y’ibyumba 2??
Koko dukeneye ubwami bw’imana kugirango bukureho social inequalities.Yesu yadusabye gusenga dusaba imana ngo izane ubutegetsi bwayo.Abakristu dusaba imana buri munsi tuyibwira ngo:"ubwami bwawe nibuze" (let your kingdom come).Nubwo bwatinze kuza,buri hafi.Nkuko dusoma muli Daniel 2:44,nibuza buzabanza bukureho ubutegetsi bw’abantu ku isi hose.Hanyuma Yesu ahabwe gutegeka isi yose,ayigire paradizo (ibyahishuwe 11:15).Nguwo umuti rukumbi w’ubusumbane,ubukene,intambara,ubushomeli,indwara,urupfu,etc...,kuko byananiye abantu.Ese waba ushaka ubwami bw’imana,cyangwa wibera gusa mu byisi ntiwite ku byerekeye imana?Niba ariko bimeze,bible ivuga ko abameze batyo batazaba mu bwami bw’imana.
icyo nmigitekerezo kcyiza cyane Kiva kwishaka rya abakozi PSR erega abategetsi nkabo ngabo nibo abtura Rwanda bakeneye kwitaho kubaturage ukuntu babaho nibishobora kubatunga
uretse ayo frw 100 ku munsi ndetse frw 1000 ntacyo cyamarira umuryango wa bantu bareze 2 muri kino gihe tugezemo,reta igomba kureba uko yabigenza kuko umukozi udahembwe neza bituma na kazi ashinzwe atagakora neza bibashora mu kurya ruswa no gukora ibindi bibi byse kugirango bashobore kubona uko batunga imiryango yabo. umushahara ugendana ni gihe uko kigenda gihinduka.reta yemeza umushahara ukurikije uko ubuzima bumeze nuko isoko rihagaze mu gihugu.ese urugero tuvuze ko hari uburyo bwo guha abakora ikibatunga ubwo noneho reta yabagenera angahe.igihe kirageze ko umushara uhinduka bigandanye ni gihe tugezemo.


text:
KANDA HANO UREBE VIDEO
Mu bintu bitera kumara akanya mu munezero w’imibonano mpuzabitsina nta kintu kidasanzwe kirimo, ahubwo imyitwarire imwe n’imwe yiyongera ku yindi ishobora gutuma umuntu aringaniza igihe cyo kurangiza.
Bitwe n’uko kurangiza ari igikorwa kiza giturutse mu bwonko, nta ruhare umuntu yagira rwo kubihagarika ariko birashoboka ko yabihindura.
Dore zimwe muri izo nzira, nk’uko tubikesha e-sante.fr:
1.Kugira ngo umuntu yikererezeho kurangiza, ni byiza gufungura amaso cyane kuruta kuyafunga nk’uwatwawe n’umunyenga.
2. Abagabo barangiza vuba bagirwa inama yo guhitamo abagore bataye icyizere (femmes déçues) kuko ngo badakurura abagabo cyane.
3. Kwikinisha ho gatoya (masturbation) mbere yo gukora imibonano mpuzabitsina ngo bishobora gufasha abagabo barangiza vuba kuko bigabanura imbaraga akorana imibonano mpuzabitsina, bityo bikaba byatinda.
4. Ku bakunda kwikinisha, ngo bakwiriye kwitoza kumara akanya batararangiza igihe baba barimo kwikinisha.
5. Kugerageza koroshya mu buryo bushoboka imikaya y’umubiri (kutigagaza) ngo byatuma igihe cyo kurangiza cyiyongera.
6. Kugira ngo umuntu agenzure neza imirangirize, ngo ni ngombwa guha imbaraga imikaya y’umubiri we ku buryo itagwa vuba (idatwarwa vuba). Ngo icyo gihe, ibyiyumviro biza ku rugero kandi bigashoboka kubigenzura.
7. Umuntu urangiza vuba kandi ashobora kwegera muganga kandi umuti yamugeneye akawufata ku rugero.
8. Ngo kugira ngo umugabo yirinde kurangiza imburagihe ashobora guhumeka vuba vuba nk’umugore uri ku bise ; kwinjiza urya mwuka mwiza na byo ngo ni byiza.
9. Kwirinda kubigira itangazo no kubikabiriza na byo ngo ni imwe mu nzira zituma kurangiza byaba bitinze.
10. Guha uruhare runini rw’ibikorwa uwo bakorana imibonano mpuzabitsina, byafasha umugabo kuba atindije igihe cyo kurangiza maze umunezero ukiyongera.
Kanda Hano ukomeze udukurikire kuri facebook kanda hano, kuri twitter kanda hano, kuri youtube kanda hano, bizajya bikorohera guhita ubona amakuru yacu muburyo bwihuse.


text:
URUKUNDO
Dore inkingi 5 za mwamba zafasha abakundana kuryoherwa n’urukundo
Nkuko umugani w’ikinyarwanda ubivuga, burya ngo ntazibana zidakomanaya amahembe. Ni na yo mpamvu ntagihe uzakundana n’umuntu ngo habure ukosereza undi, gusa ikiba gikenewe ni uburyo uwakosheje abyitwaramo kugirango habeho kubabarirana no gukomeza kuryoherwa n’urukundo.
Hari bimwe mu bintu by’ingenzi byo kuzirikana ugomba gukurikiza mu gihe washwanye n’umukunzi wawe bikagera aho mushobora kuba mwanatandukana
1. Muhe umwanya kandi nukora ikosa wihutire gusaba imbabazi
Ubu buryo bufasha abashwanye kongera kwizerana kuko iyo muganira ku kibazo, ukanamusaba imbabazi bituma ikibazo cyanyu gikemuka.
Ubu buryo iyo ubukoresha wirinda kuvuga ureba hirya umwereka ko utabyitayeho, cyangwa kuvuga ukanda telephone, ahubwo ukihatira kuvugana na we murebana.
2. Kwemera amakosa nk’ipfundo ryo kwiyunga
Benshi mu bahungu ntibajya bemera amakosa baba bakoze, gusa niba uzi ko ushaka imbabazi gerageza ucishe bugufi ku buryo amakosa yose uyishyiraho kandi ukabyemera, ibi bizatuma umukobwa arushaho kukwizera ndetse agire n’imbabazi ariko iyo wihagazeho urushaho kumwongerera uburakari akaba yanakuzinukwa.
3. Gerageza umwereke umutima w’uzuye ukuri
Niba wakosheje, jya ugerageza wirinde twaducenga twa hato na hato kuko bituma umukunzi wawe agutakariza icyizere ku buryo n’iyo ukoze ikosa kukubabarira bimugora kuko aba atekereza ko uri umuntu w’umunyamanyanga gusa.
4. Irinde gusubira mu ikosa wakoze
Akenshi iyo umuntu ashaka ko umukunzi amubabarira akamuha imbabazi azikuye ku mutima, amubwira ko ikosa yakoze atazarisubira ukundi. Niba rero warabimusezeranyije jya ugerageza kugendera kure ikosa warahiye ko utazasubira gukora kuko iyo ubisubiriye nyuma yo kubimusezeranya, agufata nk’umuntu utamuha agaciro ndetse utamwitaho cyangwa ugamije kumubabaza nkana.
5. Gerageza kurangwa n’impinduka
Nyuma yo gukorera ikosa umukunzi wawe ukaba ushaka imbabazi, gerageza umwereke ko wahindutse mu mico no mu myifatire kandi ko ugiye kuba umuntu mushya udasanzwe atigize abona, kandi unamubwire ko hari ibyo ugiye gukora ku buryo azabona ko kuba agukunda atigeze ahitamo nabi.
Abakundana mwese rero ni ahanyu kugirango mushimangire umubano wanyu mubaho mu rukundo ruzira uburyarya no guhemukirana mu rwego rwo kubaka urukundo rurambye. Gusa ni mukorerana amakosa mujye mu mumenya gusaba imbabazi no guhinduka.


text:
Rwanda | Nyamagabe: Abaturage biteguye kugira uruhare mu ibarura.
Mu gihe hasigaye iminsi ibiri gusa ngo ibarura rusange rya kane mu Rwanda ritangire, ubuyobozi bw’akarere ka Nyamagabe bukomeje gukangurira abaturage kugira uruhare basabwa muri iri barura naho abaturage More...
Rwanda : Umuryango EAC ugiye gufashwa gufunga ibicuruzwa neza
Ishami rishinzwe inganda n’iterambere ry’umuryango w’abibumbye UNIDO rifatanyije na Ipack-Ima umuryango w’abataliyani barateganya gufasha inganda zo mu muryango wa EAC gufunga ibicuruzwa More...
Rwanda : Gatsibo:ubwo basozaga icyumweru cya Gacaca basanze hari abatarishyuye imitungo
Abaturage bo mu kagari ka Kabarore umurenge wa kabarore bashima uburyo gacaca yashoboye kubagarurira ubwiyunge no kubakuramo urwicyekwe kuko nyuma y’uko bamwe bangije imitungo yabandi bakayishyura mu gihe More...
Kirehe- Abayobozi bagaragaje udushya kurusha abandi barahembwe
Ku wa 14/06/2012 abayobozi b’inzego z’ibanze mu karere ka Kirehe mu ntara y’iburasirazuba bakoze neza bahanga udushya mu buyobozi bwabo bahawe ibihembo. Aba abayobozi bahembwe bakab ari uko More...
Nyamasheke: CDC yanenze ba Rwiyemezamirimo batuzuza neza inshingano zabo
Mu nama ya komite ishinzwe iterambere ry’akarere (CDC) yateranye kuri uyu wa kabiri tariki ya 12/06/2012, abagize CDC banenze ba Rwiyemezamirimo batuzuza neza inshingano ziba zikubiye mu masoko baba batsindiye. Muri More...
Rwanda : Nyamasheke: Sosiyete sivile irasabwa uruhare mu migendekere myiza y’amatora
Kuri uyu wa kane tariki ya 07/06/2012, abagize sosiyete sivile mu karere ka Nyamasheke bahawe amahugurwa na komisiyo y’amatora, bakaba bigishwaga ku ruhare rwabo mu migendekere myiza y’amatora. Umuyobozi More...
Rwanda : Nyamagabe: Bishimiye aho imyiteguro y’ibarura igeze
Mu gihe hasigaye amezi atagera kuri atatu ngo ibarura rusange ritangire mu gihugu, abafite uruhare mu gutegura ibarura mu karere ka Nyamagabe baratangaza koimyiteguro y’iki gikorwa igeze ku rwego rushimishije. Ku More...
Ruhango: abanyamabanga nshingwabikorwa barasabwa gushyira udusanduku tw’ibitekerezo aho bakorera.
Agasanduku k’ibitekerezo Ubuyobozi bw’akarere ka Ruhango burasaba abanyamabanga nshingwabikorwa b’imirenge igize aka karere gushyira udusanduku tw’ibitekerezo aho bakorera kuko More...
Igice kinini cy’umujyi wa Musanze gishobora kuba cyubatse hejuru y’amazi
Umuyobozi w’intara y’amajyaruguru aratangaza ko munsi y’ubutaka bw’igice kinini cy’ahubatse umujyi wa Musanze hashobora kuba hari mo amazi menshi kuburyo mu kwagura uwo mujyi bizasaba More...
Kamonyi: Abaturage barasabwa kwita ku mutekano w’abaturanyi babo
Mu kiganiro abaturage bo mu mudugudu wa Ryabitana, akagari ka Gihinga, umurenge wa Gacurabwenge, bagiranye n’abayobozi nyuma y’umuganda wo ku itariki 28/4/2012, Guverineri w’Intara y’Amajyepfo More...


text:
Urubyiruko rwiga muri Kaminuza ya Kigali, Ishami rya Musanze n’abifatanyije narwo mu muhango wo kwibuka ku nshuro ya 24 Jenoside yakorewe Abatutsi mu 1994 basabwe guhangana n’abakigaragaza n’abahembera ingengabitekerezo ya Jenoside, bakandika ibitabo biva imuzi amateka igihugu cyanyuzemo.
Ubu butumwa babuhawe kuri uyu wa 15 Gicurasi 2018, mu muhango wo kwibuka wabereye muri Kaminuza ya Kigali i Musanze. Watangijwe n’urugendo rwo kwibuka aho abawitabiriye baturutse muri iri shuri berekeza ku Rwibutso rwa Muhoza ruruhukiyemo inzirakarengane za Jenoside zigera kuri 800.
Abaganiriye na IGIHE batangaje ko hari bamwe muri bagenzi babo bagikeneye guhwiturwa kugira ngo bafate iya mbere mu kwamagana ingengabitekerezo ya Jenoside bandika ibitabo ku mateka yayo.
Nigena Jean Marie Vianney yagize ati “Iyo amateka atanditswe arazimira burundu, ayo twanyuzemo muri Jenoside ntagomba kwibagirana. Nubwo urubyiruko rukirangariye muri byinshi ariko nitwe tugomba gufata iya mbere tukandika aya mateka, turacyakora ubukangurambaga muri bagenzi bacu ariko dusaba abarezi n’ababyeyi bacu kudufasha kuko iyi ni imwe mu ntwaro ikomeye twakwifashisha mu kurwanya ingengabitekerezo ikigaragara hamwe na hamwe.”
Umuyobozi ushinzwe Imiyoborere muri Kaminuza ya Kigali, Ishami rya Musanze, Uwihirwe Julienne, yavuze ko biteguye gutanga ubufasha ku bazagaragaza ubushake bwo kwandika ibitabo ku mateka.
Yagize ati “Nubwo mu nshingano zacu harimo gutanga uburezi bufite ireme ariko tunashishikariza abanyeshuri bacu kwitabira kwandika ibitabo ku mateka ya Jenoside. Hari abatangiye kubikora bandika udutabo duto bakagira n’igihe cyo kudusoma bungurana ibitekerezo, natwe twiteguye gushyigikira no gutera inkunga abazakomeza kugaragaza ubwo bushake.”
Umuhuzabikorwa wa Komisiyo y’Igihugu Ishinzwe Kurwanya Jenoside (CNLG) mu Turere twa Musanze na Burera, Mukamukesha Julienne, avuga ko nta gahenge abagihembera ingengabitekerezo ya Jenoside bagomba guhabwa.
Ati “Ntabwo tugomba guha umwanya abakigaragaza amacakubiri n’ingengabitekerezo ya Jenoside ahubwo tugomba kubigisha ubumwe n’ubwiyunge biciye mu nyandiko, ku mbuga nkoranyambaga n’ahandi hose. Ibi nibinanirana amategeko nayo arahari bahabwa ibihano bibakwiye kuko turifuza kubaka u Rwanda ruzira amacakubiri.”
CNLG iheruka gutangiza ubukangurambaga muri za kaminuza zose zo mu Rwanda bugamije gushishikariza urubyiruko kwandika ibitabo ku mateka ya Jenoside ndetse biteganyijwe ko iminsi 100 yo kwibuka izarangira zose zisuwe.
Umuyobozi Mukuru w’Ikigo cy’Ubushakashatsi kuri Jenoside muri CNLG, Gasanabo Jean Damascène, yavuze ko iyi gahunda yateguwe mu rwego rwo gufasha urubyiruko kwandika ku mateka mabi u Rwanda rwanyuzemo.
Yagize ati “Iyi gahunda yo gukangurira no kwigisha urubyiruko kwandika ku mateka ya Jenoside yakorewe Abatutsi mu 1994 izatuma aya mateka adashobora gusibangana n’umwana wavuka uyu munsi yakura akayasanga bikazamubera isomo ryo kurwanya icyatuma byongera kubaho,bizanadufasha guhinyuza abagikora inyandiko z’ibinyoma zigamije gupfobya no guhakana Jenoside, nta wundi ukwiye kudutanga ngo yandike amateka yacu kandi aritwe tuyazi neza kuko twayabayemo kandi n’abazifashishwa ni abanyarwanda gusa.”
Ubu bukangurambaga buri gukorwa n’abashakashatsi n’abanditsi b’abahanga mu rwego rwo gukangurira abakibyiruka kubungabunga amateka y’igihugu ngo atazasibangana cyangwa abayagoreka babone icyuho.
Bakoze urugendo rwo kwibuka ruva kuri Kaminuza ya Kigali berekeza ku Rwibutso rwa Muhoza aho bunamiye imibiri y'abahashyinguye
Urubyiruko rwa Kaminuza ya Kigali, Ishami rya Musanze, rwasabye ubufasha mu guhwitura abandi mu kwandika ibitabo ku mateka ya Jenoside yakorewe Abatutsi
Hafashwe umunota wo kwibuka ku Rwibutso rwa Muhoza
Umuyobozi ushinzwe Imiyoborere muri Kaminuza ya Kigali, Ishami rya Musanze, Uwihirwe Julienne, yijeje ubufasha ku bazagaragaza ubushake bwo kwandika ibitabo ku mateka ya Jenoside


text:
Clubs Anti-Kanyanga zitezweho kurandura kanyanga burundu
Ubuyobozi bw’Akarere ka Burera bwatangije “Clubs Anti-Kanyanga” zizifashishwa mu kurandura ikiyobyabwenge cya kanyanga giteza umutekano muke muri ako karere.
Uwambajemariya Florance, umuyobozi w’Akarere ka Burera avuga ko nubwo hari ingamba zafashwe zo kurwanya kanyanga igihari. Izo Clubs ngo zitezweho kuzana impinduka.
Agira ati “Niyo mpamvu twatangije Clubs Anti-Kanyanga zizajya zidufasha gutanga amakuru kuburyo bwihuse mu kugaragaza abacuruza, abanywa n’abikorera kanyanga kugira ngo tube twafatanya muri icyo gikorwa kuburyo bwihuse.”
Akomeza avuga ko kanyanga igomba kurandukrwa kuko abayinywa barasinda bakarwana, bagateza n’urugomo.
Kuburyo nk’abagabo bayisinze bataha bagahohotera abagore rimwe na rimwe bikavamo urupfu, abana bagakurana uburere bubi.
Izo Clubs zitangijwe nyuma y’izindi gahunda ubuyobozi bw’ako karere bwashyizeho zo kurwanya kanyanga ariko ntizitume kanyanga icika burundu.
Zimwe muri gahunza zari zarashyizweho harimo iy’Ijisho ry’Umuturanyi aho abaturage basabwa kumenya abaturanyi babo niba badacuruza kanyanga bityo baba bayicuruza bakabimenyesha ubuyobozi.
Hari gahunda kandi yo gufata Abarembetsi, zazwiho gucuruza no gutunda kanyanga bayivanye muri Uganda. Iyo bafashwe bashyirwa mu bigo ngorora muco ba ruharwa bakajywana Iwawa naho kanyanga bafatanwe ikamerwa mu ruhame.
Izo ngamba zoze byagaragaye ko zitatumaga kanyanga icika burundu kuko nta mezi cyumweru cyashira hatumvikanye abantu batanwe kanyanga bayikoreye cyangwa bari kuyicuruza.
Kuburyo iyo hakozwe igereranya usanga buri kwezi mu Karere ka Burera hamwenwa ibiyobyabqenge byiganjemo kanyanga, bifite agaciro gasanga miliyoni 10RWf.
Izo Clubs Anti-Kanyanga ngo zizatuma kanyanga icika burundu kuko ngo abayiririmo bazajya bakorera mu midugudu; nkuko Dusingizumukiza Philimin, umuyobozi wa Club Anti-Kanyanga mu murenge wa Kagogo abisobanura.
Agira ati “Hari abayobozi b’inzego z’ibanze bakingira ikibaba abantu bazicuruza (Kanyanga). Icyo tugiye gukora n’ugutangira amakuru ku gihe, bene abo bayobozi tukabatangira amakuru ku gihe.
By’umwihariko twebwe mu mirenge ubwo tugiye kumanuka tugashyiraho Club Anti-Kanyanga mu tugari n’imidugudu tugafatanyiriza hamwe kurwanya ibiyobyabwenge tukarushaho kwiteza imbere.”
Akomeza avuga ko mu bindi bazakora harimo kugira inama abacuruza n’abakoresha ibiyobyabwenge.
Clubs Anti-Kanyanga zigizwe n’abaturage basanzwe kandi zizagera muri buri mudugudu. Ku ikubitiro hahuguwe abantu 180 baturuka mu mirenge icyenda iri hafi y’umupaka uhuza u Rwanda na Uganda.
Kuri iyo mirenge hiyongeraho imirenge itatu ikora ku gishanga cya Rugezi.
Muri buri murenge hahuguwe abantu 15 bazafasha abandi mu bukangurambaga. Abayobozi ba Clubs Anti-Kanyanga mu mirenge basinyanye imihigo n’umuyobozi w’Akarere ka Burera yo kurandura burundu kanyanga.
Tariki ya 27 Ukwakira 2016 nibwo hatangijwe iyo gahunda. Hahise mu hanamenwa ibiyobyabwenge byiganjemo kanyanga bifite agaciro karenga miliyoni 3RWf.


text:
Pariki ya Nyungwe ni ishyamba cyimeza ry’inzitane rimaze igihe kirekire muri Afurika nzima, amoko 13 y’inyamaswa zo mu bwoko bw’inguge n’amoko asaga 300 y’inyoni bikurura ba mukerarugendo.
Ni Pariki yabayeho mbere y’izindi mu gihe cyiswe icy’ubutita (ice age) ikize ku runyurane rw’ibimera, ishyamba rigizwe n’amoko arenga 1068 y’ibimera, urwunge rw’ibiti by’indabyo zirimo ubwoko bw’ibito n’iby’inganzamarumbo bya lobelia. Harimo n’ibiti bivamo imiti ya Kinyarwanda.
Iyi pariki ifite umwihariko wo kuba ariho hari amasoko y’inzuzi nini muri Afurika. Harimo isoko y’uruzi rwa Nil mu burasirazuba n’iy’uruzi rwa Congo mu Burengerazuba.
Muri uru rugendo, abakerarugendo banasuye ikiraro cyo mu bushorishori kizwi nka “Nyungwe Canopy Walk Way” kuri ubu gikurura abakerarugendo batari bake, basura isumo rya Kamiranzovu, banasura imirimo y’icyayi.
Ni ku nshuro ya kabiri uru rugendo rubayeho nyuma yo gutangiza ubukangurambaga bwo gushishikariza abenegihugu gusura ibyiza nyaburanga by’iwabo muri gahunda yiswe ‘Tembera u Rwanda’, yatangirijwe mu karere ka Huye.
Belise Kaliza ushinzwe ubukerarugendo muri RDB, avuga ko ubu bukangurambaga bwa Tembera u Rwanda buzatuma abenegihugu bagira umutima wo gukunda iby’iwabo n’umuhate wo gushaka kubimenyaho byinshi, bakabisura.
Ubukangurambaga bwo gutembera u Rwanda buzamara amezi atatu, buzakomeza mu Ukuboza uyu mwaka. Bwitezweho kongera umubare w’Abanyarwanda basura iby’iwabo bakanarushaho kubimenyekanisha.
Amafoto: Mahoro Luqman


text:
Ringtone wihebeye Zari yatangaje ko azi neza ko agiye kuza muri Kenya amusezeranya ko yamuguriye Imodoka yo mu bwoko bwa Ranger Rover Sport yasohotse muri 2017.
Ringtone Upoko ni umuririmbyi w’indirimbo zihimbaza Imana mu gihugu cya Kenya wiyemeza guha Zari Hassan urukundo. Zari yigeze kuvuga ko yifuza umugabo usenga ndetse unakunda gukorera Imana cyane, arebye ku murimo akora wo kuririmba indirimbo zibumbatiye ubutumwa bw’ijambo ry’Imana nti yazuyaza ko atabasha kumwegukana.
Ubu noneho, Ringtone Apoko yakajije umurego mu gushakisha uko yakwegukana umutima wa Zari. Yageze ku rwego yemera kuzatanga ibye byose ariko akegukana umutima w’uyu mugore uri mu banyamafaranga bazwi muri Uganda.
Mu magambo yanditse kuri Instagram yavuze ko yamaze kugura imodoka nshya ya Range Rover Sport nshya yasohotse mu ruganda mu mwaka wa 2017 kugira ngo azayihe Zari witegura gusura Kenya muri iyi minsi.
Yagize ati ’Nshuti Zari, Ndabizi neza ko ugiye kuza muri Kenya mu gihe cya vuba uhereye none. Ndagira ngo mfate uyu mwanya nguhe ikaze mu gihugu cyanjye cyiza.’
Nabonye wari wagiye mu rusengero ku Cyumweru, byaranshimishije kuko muri Yesu niho honyine utazababazwa nk’uko Diamond yabigenje. Ndakwinginze guma mu rusengero.
Uherutse kwandika kuri Instagram ko ukeneye imodoka ya Range Rover, ni byiza kandi nahise mbizirikana, niyo mpamvu nshaka ko Isi yose imenya ko nakuguriye imodoka nshya Range Rover sport 2017.
Nkwiseguyeho kuko washakaga iy’umweru ariko nabashije kugura ifite ibara ry’umukara. Ndagusabye uzagerageze ushake uburyo wazava hano ufashe urufunguro rwawe. Mu gihe uzamara muri Kenya uzambwire ikintu cyose uzakenera, nzakora ibishoboka byose bikorwe ku bwawe.